open-index/open-wikipedia-markdown huggingface dataset:
কুশল

**কুশল** হৈছে ২০০১ চনৰ ১৪ ডিচেম্বৰ তাৰিখে মুক্তিপ্ৰাপ্ত এখন অসমীয়া চলচ্চিত্ৰ। ১৯৪২ চনৰ ভাৰত ত্যাগ আন্দোলনৰ সময়ৰ সৰুপথাৰৰ ৰে'ল দুৰ্ঘটনা আৰু কুশল কোঁৱৰৰ ফাঁচীৰ ঐতিহাসিক ঘটনাৰ আলমত ছবিখন নিৰ্মিত। ১৯৯৮ চনত ছবিখনে অসমীয়া ভাষাৰ শ্ৰেষ্ঠ চলচ্চিত্ৰৰ শিতানত ৰাষ্ট্ৰীয় চলচ্চিত্ৰ বঁটা লাভ কৰে।

## কাহিনী
১৯৪২ চনত ব্ৰিটিছৰ শাসনকালত অসমৰ গোলাঘাট জিলাৰ এখন সৰু ঠাই সৰুপথাৰৰ কংগ্ৰেছ গোটে মহাত্মা গান্ধীৰ **কৰেংগে য়া মৰেংগে** আহ্বানৰ ভুল অৰ্থ বুজি মহাত্মাৰ অহিংস নীতিৰ উলংঘা কৰি ব্ৰিটিছ সৈন্য আৰু সা-সামগ্ৰী কঢ়িয়াই নিয়া এখন ৰে'লগাড়ী পথচ্যুত কৰি দুৰ্ঘটনাত পতিত কৰিবলৈ সিদ্ধান্ত লয়। কংগ্ৰেছৰ সৰুপথাৰ গোটৰ সভাপতি কুশল কোঁৱৰে (সঞ্জীৱ সভাপণ্ডিত) এই সিদ্ধান্তৰ বিৰোধিতা কৰে যদিও তেওঁ বিফল হয়, আৰু ৰে'ল দুৰ্ঘটনা সংঘটিত হয়। এই ঘটনাৰ পাছত স্বদেশৰ খাতিৰতে তেওঁ দুৰ্ঘটনাৰ সম্পূৰ্ণ নৈতিক দায়িত্ব স্বীকাৰ কৰে। জিলাৰ মুখ্য ব্ৰিটিছ বিষয়া চি. এ. হাম্ফ্ৰীয়ে (গেৰী ৰিচাৰ্ডচন) এই দুৰ্ঘটনাৰ দোষী হিচাপে এজন গুৰুত্বপূৰ্ণ ব্যক্তি বিচাৰিছিল। কুশল ইয়াৰ সুযোগ্য প্ৰাৰ্থী আছিল, কিয়নো কুশলৰ এজন সৎ লোক হিচাপে খ্যাতি থকাৰ উপৰিও তেওঁ এক ক্ষমতাসম্পন্ন ৰাজবংশৰ উত্তৰাধিকাৰীও আছিল। ১৯৪৩ চনত কুশলক ফাঁচী দিয়া হয়।

## অভিনয়-শিল্পী
*সঞ্জীৱ সভাপণ্ডিত (চৰিত্ৰ - কুশল কোঁৱৰ)
*গেৰী ৰিচাৰ্ডচন (চৰিত্ৰ - চি. এ. হাম্ফ্ৰী)
*বীণা পটংগীয়া
*দীনেশ দাস
*পৃথ্বীৰাজ ৰাভা
*অনুপ হাজৰিকা
*ভিক্টৰ ডেভিদ চেচুন
*চাকিৰ হাজৰিকা
*প'ল কাৰ্লিন
*ফিলিপ্স বসু

## নিৰ্মাণ
অসম চৰকাৰৰ সাংস্কৃতিক সঞ্চালকালয়ে বোলছবিখন প্ৰযোজনা কৰে। ১৯৮৪ চনত তেতিয়াৰ অসমৰ মুখ্যমন্ত্ৰী হিতেশ্বৰ শইকীয়াই এই কাম হাতত লৈ জাহ্নু বৰুৱাক পৰিচালনাৰ দায়িত্ব দিয়ে। বৰুৱাই তেতিয়ালৈ মাত্ৰ তেওঁৰ প্ৰথমখন বোলছবি অপৰূপাহে পৰিচালনা কৰিছিল। কিন্তু তেতিয়াই কংগ্ৰেছ চৰকাৰে শাসন হেৰুৱায় আৰু এই প্ৰকল্প থমকি ৰয়। পুনৰ নব্বৈৰ দশকৰ প্ৰথমভাগত ৬০ লাখ টকাৰ বাজেটৰ এই প্ৰকল্প আৰম্ভ হয়। বৰুৱাই নিজে কোৱামতে তেওঁ বোলছবিখন নিৰ্মাণত মুঠ ছয় বছৰ কাম কৰে, ইয়াৰে পাঁচ বছৰ গৱেষণাত আৰু এক বছৰ শ্বুটিঙত। কম বাজেটৰ হোৱা বাবে ৰেল লাইন বিচ্ছিন্ন কৰাৰ দৃশ্য বোলছবিখনত নাই।

## পুৰস্কাৰ/সন্মান
*ৰাষ্ট্ৰীয় চলচ্চিত্ৰ বঁটা, ১৯৯৮ - অসমীয়া ভাষাৰ শ্ৰেষ্ঠ চলচ্চিত্ৰ
*ভাৰতীয় পেনোৰামালৈ নিৰ্বাচিত
*৬৪ তম ভাৰতৰ স্বাধীনতা দিৱসৰ দিনা লণ্ডনৰ নেহৰু চেণ্টাৰত প্ৰদৰ্শিত
*চতুৰ্থ আন্তঃৰাষ্ট্ৰীয় কেৰালা চলচ্চিত্ৰ মহোৎসৱত প্ৰদৰ্শিত, ১৯৯৯
*৪০তম পেৰিছ শীত মহোৎসৱত প্ৰদৰ্শিত, ২০১১

## তথ্য সংগ্ৰহ

শ্ৰেণী:অসমীয়া চলচ্চিত্ৰ
শ্ৰেণী:শ্ৰেষ্ঠ অসমীয়া পূৰ্ণদৈৰ্ঘ্য ছবিৰ ৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:ভাৰতীয় পেনোৰামালৈ নিৰ্বাচিত অসমীয়া ছবি
শ্ৰেণী:২০০০ দশকৰ অসমীয়া চলচ্চিত্ৰ
শ্ৰেণী:জাহ্নু বৰুৱা পৰিচালিত চলচ্চিত্ৰ
ধৃতিৰাজ

ধৃতৰাজ (, বৈজ্ঞানিক নাম-*Anser indicus*) এবিধ জলচৰ হাঁহৰ প্ৰজাতি। ইহঁতে মধ্য এছিয়াৰ পৰ্বতীয় হ্ৰদসমূহত সহস্ৰ লগ হৈ কলনীত প্ৰজনন কৰে আৰু দক্ষিণ এছিয়ালৈ পৰিভ্ৰমণ কৰে। ইহঁতে মাটিত বাহ সাজে আৰু তিনিৰ পৰা আঠটাকৈ কণী পাৰে। 

## বিৱৰণ
ধৃতৰাজ চৰাইৰ বৰণ শেঁতা মুগা আৰু ইয়াৰ মূৰত থকা কলা আঁচ দুডালে ইয়াক অন্য হাঁহৰ প্ৰজাতিসমূহৰ পৰা সহজে পৃথক কৰে। তদুপৰি একে গোত্ৰৰ অন্য হাঁহৰ প্ৰজাতিতকৈ ই যথেষ্ট শেঁতা বৰণৰ হয়। ইয়াৰ দেহৰ দৈৰ্ঘ্য সাধৰণতে ৭১-৭৬ ছে: মি: আৰু ওজন ১.৮ কি: গ্ৰা: ৰ পৰা ৩.২ কি: গ্ৰা: পৰ্যন্ত হয়। 

## বাসস্থান
গ্ৰীষ্মকালত ধৃতৰাজৰ বাসস্থান হ'ল সাগৰ পৃষ্ঠৰ পৰা সৰ্বোচ্চ স্থানত থকা হ্ৰদ বা পুখুৰী সমূহ। ইয়াত এই চৰাই সমূহে চুটি ঘাঁহনিত চৰি ফুৰে। ই দক্ষিণৰ তিব্বত, কাজাখাস্তান, মংগোলীয়া আৰু ৰাছিয়াৰ পৰা পৰিভ্ৰমণ কৰে বুলি জনা যায়। ই্য়াক বিভিন্ন খেতি-পথাৰত সাধাৰণতে দেখা পোৱা যায়। 

## আচৰণ
ধৃতৰাজ বিশ্বৰ আটাইতকৈ দীঘলীয়াকৈ আৰু সৰ্বোচ্চ উচ্চতাত পৰিভ্ৰমণ কৰা চৰাই সমূহৰ মাজৰ এটা প্ৰজাতি। ইয়াক পৃথিৱীৰ পঞ্চম উচ্চ পৰ্বত শৃংগ মাকালুৰ ওপৰেদি উৰাৰ প্ৰমাণ পোৱা গৈছে আৰু কোনো কোনোৰ মতে মাউণ্ট এভাৰেষ্টতো ইয়াক দেখাৰ নজিৰ আছে এই চৰাইবিধে দক্ষিণ এছিয়াৰ অসমৰ পৰা তামিলনাডু জুৰি থকা অঞ্চল সমূহত শীতকালতো কটোৱাৰ উদেশ্যে হিমালয়ৰ ওপৰেদি পৰিভ্ৰমণ কৰে।  

ধৃতৰাজে মূলতঃ ধান, বাৰ্লি, ঘেঁহু আদি খায় আৰু খেতি-পথাৰৰো বিনষ্ট কৰে।

ই তিব্বতত বাহ সাজি প্ৰজনন কৰে বুলি জনা যায়।

## আলোকচিত্ৰৰ ভঁৰাল

File:Habitat shot of Bar-headed Goose (Anser indicus) DSC 8514.jpg|শিৱসাগৰ জিলাৰ ঐতিহাসিক পহুগড়ত দেখা পোৱা এজাক ধৃতৰাজ চৰাই
File:Bar-headed Geese (Anser indicus)- Preening & resting at Bharatpur I IMG 5672.jpg| কেওলাদেও ৰাষ্ট্ৰীয় উদ্যানত জিৰণি লৈ থকা অৱস্থাত
File:Bar-headed Geese (Anser indicus) at Bharatpur I IMG 5666.jpg| কেওলাদেও ৰাষ্ট্ৰীয় উদ্যানত
File:Bar-headed Geese (Anser indicus) at Bharatpur I IMG 5637.jpg| কেওলাদেও ৰাষ্ট্ৰীয় উদ্যানত
File:Bar-headed Geese (Anser indicus) in beautiful formation at Bharatpur I IMG 5653.jpg|কেওলাদেও ৰাষ্ট্ৰীয় উদ্যান 
File:Ba- headed Geese- Bharatpur I2 IMG 8254.jpg|কেওলাদেও ৰাষ্ট্ৰীয় উদ্যান.
File:Bar-headed Geese- Bharatpur I IMG 8335.jpg| কেওলাদেও ৰাষ্ট্ৰীয় উদ্যানত উৰন্ত অৱস্থাত ধৃতৰাজ 
File:Bar-headed Geese- Bharatpur I IMG 8337.jpg| কেওলাদেও ৰাষ্ট্ৰীয় উদ্যানত
File:bar-headed.goose.slimbridge.arp.jpg|ইংলণ্ডত ধৃতৰাজ চৰাই
File:Bar-headed Geese (Anser indicus) grazing at Bharatpur I IMG 5630.jpg|কেওলাদেও ৰাষ্ট্ৰীয় উদ্যান
File:Bar-headed Goose RWD1.jpg|Sylvan Heights Waterfowl Park ত ধৃতৰাজ
Anser indicus MHNT.ZOO.2010.11.15.3.jpg |Museum specimen 


## তথ্য সংগ্ৰহ

## বাহ্যিক সংযোগ

*Bar-headed Goose 
*Bar-headed Goose found in Brattleboro, Vermont, USA (April, 2009)
*Hawkes et al. (2011) The Trans-Himalayan flights of bar-headed geese (Anser indicus)

শ্ৰেণী:হাঁহ
শ্ৰেণী:জীৱবিজ্ঞান
শ্ৰেণী:অসমৰ চৰাই
ব্ৰজেন বৰা

**ব্ৰজেন বৰা** () অসমৰ এজন প্ৰসিদ্ধ চলচ্চিত্ৰ পৰিচালক, অভিনেতা, নাট্যকাৰ। তেওঁৰ জন্ম হৈছিল শিৱসাগৰত।১৯৮২ চনত সাদৰী নামে অসমীয়া চলচ্চিত্ৰখনৰ যোগেদি তেখেতে চলচ্চিত্ৰ জগতত পদাৰ্পন কৰিছিল। তেখেতে বৰ্তমানলৈ কেইবাখনো অসমীয়া চলচ্চিত্ৰৰ পৰিচালনা আৰু অভিনয় কৰিছে। অভিনেতা হিচাপে তেওঁ প্ৰধানকৈ এক্সনধৰ্মী চৰিত্ৰত অভিনয় কৰি আহিছে। চলচ্চিত্ৰত অভিনয় কৰা উপৰিও তেওঁ এজন অনাঁতাৰ শিল্পী হিচাপে গুৱাহাটী আৰু ডিব্ৰুগড়ৰ অনাঁতাৰ কেন্দ্ৰত নাটকত কণ্ঠ দিছে। "এটা নতুন পথেৰে" আৰু "কুকুৰনেছীয়া বাঘৰ দৰে" নাটকৰ বাবে "অল ইণ্ডিয়া ৰেডিঅ"ই তেওঁক পুৰস্কৃত কৰিছিল। 

## পৰিচালিত চলচ্চিত্ৰ
ব্ৰজেন বৰাই পৰিচালনা কৰা চলচ্চিত্ৰসমূহ হৈছে:-

## অভিনীত চলচ্চিত্ৰ
ব্ৰজেন বৰাই অভিনয় কৰা চলচ্চিত্ৰসমূহ হৈছে:-

## তথ্য সংগ্ৰহ


## বাহ্যিক সংযোগ
* Brojen Borah , itsmynortheast.com
* A feature film in the offing 

শ্ৰেণী:অসমৰ ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
শ্ৰেণী:অসমীয়া অভিনেতা
শ্ৰেণী:জীৱিত ব্যক্তি
শিৱপ্ৰসাদ ঠাকুৰ

**শিৱপ্ৰসাদ ঠাকুৰ** () অসমৰ এজন চলচ্চিত্ৰ পৰিচালক আছিল। ১৯৮৩ চনত মুক্তিপ্ৰাপ্ত ঘৰ সংসাৰ নামৰ চলচ্চিত্ৰৰ পৰিচালনাৰ যোগেদি তেখেতে অসমীয়া চলচ্চিত্ৰ জগতত পদাৰ্পন কৰিছিল। তেখেতে মুঠতে ১০খন অসমীয়া চলচ্চিত্ৰৰ পৰিচালনা কৰিছিল। তেখেতৰ পৰিচালনাত মুক্তি পোৱা চলচ্চিত্ৰ সোণ মইনা নামৰ চলচ্চিত্ৰখনে ১৯৮৪ চনত শ্ৰেষ্ঠ আঞ্চলিক চলচ্চিত্ৰৰ ৰাষ্ট্ৰীয় বঁটা লাভ কৰিছিল। ইয়াৰোপৰি তেখেত ১৯৭৩ চনৰ ২১তম ৰাষ্ট্ৰীয় চলচ্চিত্ৰ বঁটা অনুষ্ঠানত শ্ৰেষ্ঠ অসমীয়া চলচ্চিত্ৰ শিতানত ৰজত পদক লাভ কৰা মমতা চলচ্চিত্ৰ খনৰ সহ প্ৰযোজনা কৰিছিল। ২০০৮ চনৰ ৫ জানুৱাৰীত ৭১ বছৰ বয়সত তেখেতৰ দেহাৱসান ঘটে।

## পৰিচালিত চলচ্চিত্ৰ
শিৱপ্ৰসাদ ঠাকুৰে মুঠতে ১০খন ছবি পৰিচালনা কৰিছিল:

## তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ চলচ্চিত্ৰ পৰিচালক
শ্ৰেণী:অসমীয়া ভাষাৰ চলচ্চিত্ৰ পৰিচালক
দেওৰাজ হাঁহ

**দেওৰাজ হাঁহ** (, বৈজ্ঞানিক নাম-*Anser anser*) এবিধ বহুলভাৱে বিস্তৃত হৈ থকা জলচৰ ৰাজহাঁহ()ৰ প্ৰজাতি৷ ই বিশ্ববিখ্যাত বিজ্ঞানী কনৰাড লৰেন্সৰ আচৰণ সম্পৰ্কীয় গৱেষণাৰ বাবে অধিক পৰিচিত৷

## বিৱৰণ

দেওৰাজ হাঁহ *Anser* গোত্ৰৰ আটাইতকৈ ডাঙৰ প্ৰজাতিসমূহৰ ভিতৰত এটা৷ ইয়াৰ দেহটো নোদোকা, ডিঙি শকত আৰু দীঘল, মূৰ আৰু ঠোঁটো বৃহৎ আকাৰৰ৷ ইয়াৰ ঠেং দুখন গুলপীয়া আৰু ঠোঁটটো কমলা বা গুলপীয়া বৰণৰ হোৱা দেখা যায়৷ ইয়াৰ দেহৰ দৈৰ্ঘ্য ৭৪-৯১ ছৈ: মি: আৰু ডেউকা প্ৰায় ৪১.২-৪৮ ছে: মি পৰ্যন্ত হয়৷ নেজ-৬.২-৬.৯ ছে: মি:, ঠোঁট ৬.৪-৬.৯ ছে:মি: আৰু ঠেং-৭.১-৯.৩ ছে: মি: হোৱা দেখা যায়৷ ইয়াৰ দেহৰ ওজন ২.১৬ কি:গ্ৰা: হয়৷ মতা দেওৰাজ হাঁহ মাইকীজনীতকৈ আকাৰত কিছু ডাঙৰ হয়৷

দেওৰাজ হাঁহৰ দেহৰ বৰণ মুগা-মটীয়া (greyish-brown), মূৰ ডাঠ আৰু পেট শেঁতা বৰণৰ হয়৷ পেটত বিভিন্ন ধৰণৰ ক'লা দাগ থাকে৷

ইয়াৰ মাত ডাঙৰ, *HOOOOOONK!* ধৰণৰ ৷

## বিতৰণ
দেওৰাজ হাঁহ 'Old World' ৰ প্ৰায়ভাগ অঞ্চলতে পোৱা যায়৷ পূবে ই এছিয়াৰ পৰা চীনলৈকে বিস্তৃত৷ 

ই সাধাৰণতে বিভিন্ন জলাশয় যেনে, হ্ৰদ আদিত প্ৰজনন কৰে বুলি জনা যায়৷

## আচৰণ
দেওৰাজ হাঁহ পৰিভ্ৰমণকাৰী চৰাইৰ প্ৰজাতি৷ ইহঁতে শীতকালত দক্ষিণৰ পৰা পশ্চিমলৈ পৰিভ্ৰমণ কৰে বুলি জনা যায়৷ অৱশ্যে স্কটলেণ্ড আৰু উত্তৰ পশ্চিম ইউৰোপৰ কিছুমান দেওৰাজ হাঁহ প্ৰধানকৈ স্থানীয়ভাৱে পোৱা যায়৷

## আলোকচিত্ৰৰ ভঁৰাল

Image:Greylag_Goose_Grauwe_Gans.JPG|ঘৰচীয়া ৰজহাঁহৰ সৈতে হাইব্ৰীড হোৱা দেওৰাজ হাঁহ 
Image:Greyleg Geese I IMG 8223.jpg|ৰাজস্থানৰ কেওলাডেও ৰাষ্ট্ৰীয় উদ্যানত দেওৰাজ হাঁহ
Image:Greylag Goose in St James's Park, London - May 2006.jpg|লণ্ডনৰ St James's Park ত
Image:Pentlands - April '07 270.JPG|স্কটলেণ্ডত
Image:Graugans (Anser anser).jpg|জাৰ্মানীত
Image:Greygoose.jpg
Image:Greylag Goose (Anser anser).jpg
Image:Anser anser (aka).jpg
Image:Husa velká.jpg
Image:Greylag_goose_flying.jpg
Image:Geese flying Oxford 20050326.jpg
Image:wildgansflug.jpg
Image:Greylag Goose.JPG
Image:Greylag goose (Anser Anser).jpg|A Domestic Goose in Washington, USA
Anser anser MHNT.ZOO.2010.11.14.3.jpg |Museum specimen 


## তথ্য সংগ্ৰহ

* 
*
* 
* 
* 
*
*

## বাহ্যিক সংযোগ

*Ageing and sexing (PDF) by Javier Blasco-Zumeta & Gerd-Michael Heinze
*RSPB A to Z of UK Birds
*Greylag Goose videos, photos & sounds on the Internet Bird Collection
*Greylag Goose pictures Wildlife Greylag Goose photos- adult with nestlings and voice
* Strong increase in the number of greylag goose in Norway (PDF, in Norwegian, by the Norwegian Institute for Nature Research)

শ্ৰেণী:হাঁহ
শ্ৰেণী:অসমৰ চৰাই
কাশ্মীৰি শইকীয়া বৰুৱা

**কাশ্মীৰি শইকীয়া বৰুৱা** () এগৰাকী অসমীয়া চলচ্চিত্ৰৰ অভিনেত্ৰী আৰু কণ্ঠশিল্পী। অসমৰ মঙলদৈত ৩০ নৱেম্বৰ তাৰিখে  তেওঁৰ জন্ম হৈছিল। মংলদৈত প্ৰাথমিক শিক্ষা গ্ৰহণ কৰাৰ পাছত ১৯৮১ চনত কটন কলেজৰ পৰা স্নাতক উপাধি লাভ কৰে। চলচ্চিত্ৰৰ উপৰিও তেখেতে ভালেমান দিন গুৱাহাটী দূৰদৰ্শন কেন্দ্ৰত বাতৰি পৰিবেশক হিচাপে কাম কৰিছিল। তেওঁ দূৰদৰ্শনৰ বিভিন্ন অনুষ্ঠানত আঁতধৰোঁতাৰ (anchor) কামো কৰিছে।

## শিক্ষা আৰু কৰ্মজীৱন
গৃহনগৰ মঙ্গলদৈতে তেওঁৰ স্কুলীয়া জীৱন আৰম্ভ হৈছিল। ১৯৮১ চনত তেওঁ গুৱাহাটীৰ কটন কলেজৰ স্নাতক ডিগ্ৰী লয়। তেওঁ অৰণ্য (১৯৭১) ছবিৰ *এই পূৰ্ণিমা ৰাতি* শীৰ্ষক এটা বিখ্যাত গীতৰ দৃশ্যত এজনী নৃত্যশিল্পী হিচাপে প্ৰথম ভুমুকি মাৰে। মূল নাৰী চৰিত্ৰত অভিনয় কৰা তেওঁৰ প্ৰথম চিনেমা সমৰেন্দ্ৰ নাৰায়ণ দেৱ পৰিচালিত পুতলা ঘৰ (১৯৭৬) মুক্তি পাওঁতে তেওঁ এজনী স্কুলীয়া ছাত্ৰী। এবছৰ পিছত ভাৰতীয়া পেনোৰামত প্ৰদৰ্শিত প্ৰথম অসমীয়া ছবি ভবেন্দ্ৰ নাথ শইকীয়া পৰিচালিত সন্ধ্যাৰাগত এটা গুৰুত্বপূৰ্ণ চৰিত্ৰত অভিনয় কৰে। '৮০ৰ দশকটো তেওঁৰ অভিনয় জীৱনৰ বাবে এক গুৰুত্বপূৰ্ণ সময়। এই সময়চোৱাতে তেওঁ 'অগ্নিস্নান' (১৯৮৫), 'ময়ুৰী' (১৯৮৬), 'এণ্টনী মোৰ নাম' (১৯৮৬), 'এই দেশ মোৰ দেশ' (১৯৮৬) আৰু পিছলৈ 'সাগৰলৈ বহুদূৰ'ত (১৯৯৫) অভিনয় কৰে। 

'৯০ৰ দশকত তেওঁ গুৱাহাটী দূৰদৰ্শনৰ বাতৰি পঢ়ুৱৈ হিচাপে জড়িত হৈ পৰিছিল। তেওঁক দূৰদৰ্শনৰ বহুতো কাৰ্যসূচী বা টকশ্ব'তো আঁতধৰোঁতা বা অংশগ্ৰহণকাৰী হিচাপে দেখা গৈছে।

## অভিনীত চলচ্চিত্ৰ

## তথ্য সংগ্ৰহ

শ্ৰেণী:অসমীয়া চলচ্চিত্ৰৰ অভিনেত্ৰী
শৰালি হাঁহ

**শৰালি** (, বৈজ্ঞানিক নাম: *Dendrocygna javanica*) ভাৰত উপমহাদেশ আৰু দক্ষিণ-পূব এছিয়াত প্ৰজনন কৰা এবিধ হাঁহৰ প্ৰজাতি। ইহঁত সাধাৰণতে নিশাচৰ আৰু দিনৰ ভাগত বৃহৎ গোটত হ্ৰদ বা জলপূৰ্ণ খেতি-পথাৰত থকা দেখা যায়। ই গছৰ খোৰোঙত কেতিয়াবা বাহ সজা দেখা যায়। এই দীঘল ডিঙিৰ চৰাইবিধে উৰিলে বহল ডেউকা দুখনে হুইছেলৰ দৰে এটা শব্দ কৰে। ইয়াৰ বুকুখন ৰঙচুৱা যিয়ে ইয়াক একেধৰণৰ প্ৰজাতি বৰ-শৰালিৰ পৰা পৃথক কৰে।

## বিৱৰণ

এই ৰঙচুৱা মুগা হাঁহবিধ কেৱল বৰশৰালিৰ পৰা পৃথক কৈ চিনাক্তকৰণতহে অসুবিধা হ'ব পাৰে। কিন্তু ইয়াৰ পাৰ্থক্য স্পষ্টকৈ দেখুউৱা বৈশিষ্ট্যসমূহ হৈছে শৰালিৰ নেজত ৰঙচুৱা বৰণ আছে কিন্তু বৰশৰালিৰ নেজৰ বৰণ ক্ৰীম বা বগা ৰঙৰ হোৱা দেখা যায়। উৰন্ত অৱস্থাত ইয়াৰ মূৰ দেহতকৈ কিছু তললৈ হালি থাকে। মতা-মাইকী উভয়ে দেখাত একে হয়। ইহঁতে লাহে লাহে উৰে কিন্তু ডেউকা ঘনকৈ কোবায় যাৰ ফলত শব্দৰ সৃষ্টি হয়। ইহঁত প্ৰায়ে নিশাচৰ হয় আৰু দিনৰ ভাগত জিৰণি লৈ থাকে।

## বিতৰণ

শৰালি প্ৰধানকৈ এবিধ স্থানীয় হাঁহৰ প্ৰজাতি। ই ভাৰত উপমহাদেশ তথা দক্ষিণ-পূব এছিয়াৰ জলাশয় সমূহত বহুলভাৱে বিস্তৃত হৈ আছে। ইয়াক প্ৰধানকৈ ভাৰত, নেপাল, শ্ৰীলংকা, মালয়েছিয়া, চিংগাপুৰ, ইণ্ডোনেছিয়া, ম্যানমাৰ, থাইলেণ্ড আৰু ভিয়েটনামত দেখা পোৱা যায়। তদুপৰি ইহঁত আন্দামান, নিকোবৰ, মালদ্বীপকে ধৰি ভালেমান দ্বীপ-পূঞ্জত বিস্তৃত হৈ আছে। ইহঁতে কেতিয়াবা স্থানীয় বতৰৰ পৰিৱৰ্তনৰ বাবে আৰু পানীৰ সহজলভ্যতাৰ প্ৰভাৱত দক্ষিণৰ ফালে পৰিভ্ৰমণ কৰে।

## বাসস্থান
শৰালি হাঁহ প্ৰধানকৈ জলজ উদ্ভিদেৰে পৰিপূৰ্ণ জলাশয় সমূহত দেখা যায়। দিনৰ ভাগত ই পাৰত জিৰণি লয়।
আনকি নগৰ অঞ্চলৰ জলাশয় সমূহতো বহতো শৰালি হাঁহ চৰি থকা অৱস্থাত দেখা যায়। উদাহৰণস্বৰূপে কলকাতা, গোৱা আদিত শীতকালত এই হাঁহবিধ দেখা যায়।

## আচৰণ

শৰালিয়ে সাধাৰণতে বৃহৎ জাকত বাস কৰে। ইহঁতে প্ৰধানকৈ জলজ উদ্ভিদ আৰু খেতি পথাৰৰ ধান, সৰু মাছ, ভেকুলী আৰু অন্যান্য অমেৰুদণ্ডী প্ৰাণী সমূহ খাই জীয়াই থাকে। ই প্ৰায়ভাগ সময় পানীত চৰি কটায়।

প্ৰজনন কালত মতা শৰালিয়ে মাইকীজনীৰ সন্মুখত ঠোঁটটো তল-ওপৰ কৰি আৰু চাৰিওকাষে ঘূৰি মাইকীজনীক আকৰ্ষিত কৰিবলৈ চেষ্টা কৰে।ইহঁতে বাৰিষা প্ৰজনন কৰে বুলি জনা যায় যদিওখাদ্যৰ সহজলভ্যতাৰ ওপৰত নিৰ্ভৰ কৰি ঠাইভেদে ইয়াৰ ব্যতিক্ৰম হোৱাও দেখা যায়। গছৰ খোৰোঙত ডালি আৰু ঘাঁহেৰে ইহঁতে বাহ সাজে। কেতিয়াবা চিলনী বা কণামুচৰিৰ পুৰণা বাহতো ইহঁতে কণী পৰা দেখা যায়। এবাৰত ৭-১২ টাকৈ কণী পাৰে। কণীৰ বৰণ বগা হয়। মতা-মাইকী উভয়ে উমনি দিয়ে।। কণী পৰাৰ ২২-২৪ দিনৰ ভিতৰত কণী ফুটি পোৱালি জগে।

## তথ্য সংগ্ৰহ

## বাহ্যিক সংযোগ

*Call recordings
*Videos and other media on the Internet Bird Collection

শ্ৰেণী:হাঁহ
শ্ৰেণী:অসমৰ চৰাই
প্ৰেমৰ ত্ৰিকোণীয় সূত্ৰ

**প্ৰেমৰ ত্ৰিকোণীয়া সূত্ৰ**টো () ৰ’বাৰ্ট জেফ্ৰ’ ষ্টাৰ্ণবাৰ্গ (জন্ম ১৯৪৯-) নামৰ মাৰ্কিন মনস্তত্ববিদজনে আগবঢ়োৱা প্ৰেমৰ সূত্ৰ৷ ষ্টাৰ্ণবাৰ্গৰ প্ৰেমৰ ত্ৰিকোণীয়া সূত্ৰ অনুসৰি ব্যক্তিগত প্ৰেমৰ বাবে প্ৰয়োজনীয় উপাদান তিনিটা হৈছে অন্তৰংগতা, শাৰীৰিক আকৰ্ষণ আৰু অংগীকাৰ।

# অন্তৰংগতা (intimacy) - আসক্তি, ঘনিষ্ঠতা, সংযোগ আৰু বান্ধোনৰ অনুভৱ।
# অনুৰাগ (শাৰীৰিক আকৰ্ষণ) (passion) - মৰমৰ বিনিময়ত মৰম পোৱাৰ হেঁপাহ আৰু যৌন আকৰ্ষণ।
# অংগীকাৰ/প্ৰতিশ্ৰুতি (commitment) - কাৰোবাৰ সৈতে থকাৰ সিদ্ধান্ত লোৱা আৰু তেওঁৰ সৈতে সফলতা বা আঁচনিৰ চিন্তা ভগাই লোৱা।

প্ৰেমৰ বিভিন্ন স্তৰ আৰু বিভিন্ন প্ৰকাৰক এই তিনিটা উপাদানৰ জৰিয়েতেই ব্যাখ্যা কৰিব পাৰি। যেনে- প্ৰাপ্তবয়স্কৰ এক ৰোমাণ্টিক সম্বন্ধৰ বিকাশৰ লগে লগে প্ৰতিটো উপাদানৰ ওপৰত দিয়া গুৰুত্বৰ তাৰতম্য ঘটে। দুটা বা ততোধিক উপাদানৰ সলনি কেৱল এটা উপাদানৰ ভিত্তিত গঢ় লোৱা সম্পৰ্ক এটা বেছিদিন বৰ্তি থকাৰ সম্ভাৱনা কম।

## প্ৰেমৰ প্ৰকাৰ

এই তিনিওটা উপাদানকে এটা ত্ৰিভুজৰ তিনিটা কোণত অৱস্থান কৰা বুলি ধৰিলে কাষৰ চিত্ৰত দেখুওৱাৰ দৰে যি সমন্ধত তিনিওটা উপাদান সমানে উপলব্ধ হয় সেই প্ৰেম সাৰ্থক বা সম্পূৰ্ণ সফল প্ৰেম হয় (চিত্ৰৰ কেন্দ্ৰত)৷ ষ্টাৰ্ণবাৰ্গৰ সূত্ৰানুসৰি যদি তিনিওটা উপাদানৰে কেৱল মাত্ৰ এটা বা এযোৰ উপাদান থাকে তেন্তে সি সম্পূৰ্ণ সফল প্ৰেম নহয়৷  সেই অনুসৰি তেওঁ ছয় ধৰণৰ সমন্ধৰ কথা উল্লেখ কৰিছে:

ক) কাৰোবাক ভাল লগা/বন্ধু্ত্ব (Liking/friendship) : কেৱল অন্তৰংগতা থাকিলেই কাৰোবাক ভাল লাগিব পাৰে৷ সাধাৰণতে ইয়াক প্ৰেম বা ভালপোৱাৰ সলনি বন্ধু্ত্ব বুলিহে ক’ব পাৰি৷

খ) সন্মোহন/অন্ধ প্ৰেম (Infatuated love): কেৱল অনুৰাগৰ বশবৰ্ত্তী হৈ অন্তৰংগতা বা প্ৰতিশ্ৰুতি নথকাকৈ কেৱল সন্মোহিত ভাৱে শাৰীৰিক সমন্ধ আদি গঢ়ি তোলা অৱস্থা৷

গ) সাৰশূন্য প্ৰেম (Empty love) : অন্তৰংগতা বা অনুৰাগ নথকাকৈ কেৱল প্ৰতিশ্ৰুতি থাকিলে তেনে সমন্ধক সাৰশূন্য প্ৰেম বুলি পাৰি৷ উদাহৰণ স্বৰূপে আগেয়ে কোনো চিনা-পৰিচয় নথকা পাত্ৰ-পাত্ৰীৰ মাজত যদি পৰিয়ালৰ লোকে বিবাহ কৰি (arranged marriage) দিয়ে৷ অৱশ্যে সাৰশূন্য প্ৰেম বহুক্ষেত্ৰত বিকশিত হৈ সম্পূৰ্ণ প্ৰেমলৈ পৰিৱৰ্তন হোৱাৰ সম্ভাৱনা বা উদাহৰণ নথকা নহয়৷

ঘ) ৰোমান্টিক প্ৰেম (Romantic love): সাধাৰণতে কৈশোৰ বা সদ্যযৌৱনপ্ৰাপ্ত সকলৰ মাজত বেছিকৈ দেখা যায় য’ত অন্তৰংগতা আৰু অনুৰাগ থাকে কিন্তু প্ৰতিশ্ৰুতি নেথাকে৷ এনে সমন্ধত শাৰিৰীক ঘনিষ্ঠতাৰ লগতে আৱেগিক ঘনিষ্ঠতাৰো সৃষ্টি হয়৷

ঙ) সাহচৰ্য/ সান্নিধ্য/অংশীদাৰী প্ৰেম (Companionate love): অনুৰাগবিহীনভাৱে হোৱা অন্তৰংগতা আৰু প্ৰতিশ্ৰুতিৰ পৰা সাহচৰ্য/ সান্নিধ্য/অংশীদাৰী প্ৰেমৰ জন্ম হয়৷ সাধাৰণতে এটা পৰিয়ালৰ সদস্যসকলৰ মাজত, আপোন বন্ধুবৰ্গ আদিৰ মাজত এনেধৰণৰ সমন্ধৰ উপস্থিতি লক্ষ্য কৰা যায়৷ এইধৰণৰ প্ৰেমৰ শাৰিৰীক সমন্ধ বা যৌনাকৰ্ষণ নেথাকে৷

চ) অঁকৰা প্ৰেম বা মূৰ্খ প্ৰেম (Fatuous love):  এই ধৰণৰ সমন্ধত অন্তৰংগতা বিহীনভাৱে কেৱল অনুৰাগ আৰু প্ৰতিশ্ৰুতিৰ উপস্থিতি দেখা যায়৷ সাধাৰণতে এনে প্ৰেমত বহুতেই ঠগ প্ৰৱঞ্চনাৰ সন্মূখীন হয়৷

## তথ্য সংগ্ৰহ

## গ্ৰন্থ সংযোগ
* 
* 
* 
* 

শ্ৰেণী:দৰ্শন
ন'বেল বঁটা (২০০১)

২০০১ বৰ্ষৰ ন'বেল বঁটা বিজয়ীৰ তালিকা: 
}
| rowspan="2" align=left width=50%| এখন সুসংৱদ্ধ আৰু শান্তিপূৰ্ণ পৃথিৱী গঢ়াৰ বাবে তেওঁলোকে কৰি যোৱা কৰ্মৰ বাবে  ("for their work for a better organized and more peaceful world")
|-
| 
| ক'ফি আন্নান  Kofi Annan
| 
|-

| rowspan="3" align=center| ৬ 
| rowspan="3" align=center| অৰ্থনীতি বিজ্ঞান 
| 
| width=15%| জৰ্জ এ. একাৰলফ  George A. Akerlof
| width=15%| 
| rowspan="3" align=left width=50%| অসুষম তথ্যৰে বজাৰৰ বিশ্লেষণৰ বাবে  ("for their analyses of markets with asymmetric information")
|-
| 
| এ. মাইকেল স্পেন্স  A. Michael Spence
| 
|-
| 
| জোছেফ ই. ষ্টিগ্‌লিজ  Joseph E. Stiglitz
| 
|-
|}

## তথ্য সংগ্ৰহ
 
* "List of All Nobel Laureates 2001". Nobelprize.org. আহৰণ কৰা তাৰিখ: 01 Feb 2013 

## বাহ্যিক সংযোগ
 
*ন’বেল ফাউণ্ডেশ্যনৰ প্ৰাতিষ্ঠানিক ৱেবছাইট 
 শ্ৰেণী:বৰ্ষ অনুসৰি ন'বেল বঁটা বিজয়ীৰ তালিকা
টোকাৰী

**টোকাৰী** আঙুলিৰ মূৰেৰে আঘাত কৰি বজোৱা এবিধ গুণা লগোৱা অসমৰ থলুৱা বাদ্যযন্ত্ৰ। অসমৰ বিভিন্ন অঞ্চলত প্ৰচলিত তাঁৰজাতীয় বাদ্যযন্ত্ৰ সমূহৰ ভিতৰত টোকাৰীৰ ব্যৱহাৰ আৰু জনপ্ৰিয়তাই অধিক বুলি শুনা যায়। ই অসমৰ প্ৰাচীন লোকবাদ্য৷ আম বা চাম কাঠৰ খোলা এটাত সাধাৰণতে গুঁইৰ ছালেৰে ছোৱাই এই বাদ্য তৈয়াৰ কৰা হয়৷ নামনি অসমত প্ৰচলিত আন এক এনেধৰণৰ লোকবাদ্য দোতাৰাৰ সৈতে ইয়াৰ বহুখিনি মিল দেখা পোৱা যায়। টোকাৰীৰ আকাৰ দোতোৰাতকৈ কিছু ডাঙৰ আৰু বহল হয়। চীনৰ এক বাদ্যযন্ত্ৰ ৰুৱান ৰ সৈতেও ইয়াৰ বহুখিনি সাদৃশ্য আছে। অনুমান কৰা হয় যে টোকাৰী নামৰ উত্‍পত্তি "টোকৰ" শব্দৰ পৰা হৈছে, অৰ্থাত্‍ টোকৰ দিয়াৰ ফলত শব্দ সৃষ্টি হোৱা বাবেই এই বাদ্যৰ নাম টোকাৰী ৰখা হয়। 

## ব্যৱহাৰ
অসমৰ লোকসংগীতৰ এক প্ৰকাৰ টোকাৰী গীতৰ লগতেই টোকাৰী বাদ্য সাধাৰণতে ব্যৱহাৰ কৰা হয়। ইয়াৰ বাহিৰেও দেহ বিচাৰ গীত, বৈৰাগী গীত, ফুল কোৱঁৰ আৰু মণি কোঁৱৰ গীত, মনিৰাম দেৱানৰ গীত, ধৰ্মমূলক গীত, জিকিৰ আৰু জাৰী ইত্যাদিত টোকাৰী ব্যৱহাৰ কৰা দেখা যায়। 

## গঠন
এই বাদ্যটি আম, চাম বা তেনে জাতীয় কাঠৰ ৬০ ছে:মি:ৰ পৰা ৯০ ছে:মি: মান দীঘল টুকুৰা এটাৰ এপিনে খোলনি দি আৰু আনপিনে হাতৰ তলুৱাত ৰাখি বজাব পৰাকৈ মিহি আৰু ক্ৰমানয়ে লাহী কৰি নি তৈয়াৰ কৰা হয়। খোলনি দি অৰ্ধবৃত্তাকাৰ ৰূপ দিয়া মূৰৰ অংশটো সাধাৰণতে গুঁইৰ ছলেৰে চোওৱা হয় আৰু আনপিনৰ মূৰটোৰ আগলৈ কেইঞ্চিমান কাঠ ৰাখি খোলা কৰা হয়। সৌন্ধৈৰ্য্য বৃদ্ধিৰ কাৰণে খোলটোৰ পৰা আগবাঢ়ি থকা কাঠৰ অংশটিত পক্ষী আদিৰ সাঁচ কাটি দিয়া হয়। সাধাৰণতে আয়তাকৃতিৰ খোলটোৰ আকাৰ অলপ ডাঙৰ, বাঁহ বা কাঠেৰে সজা চাৰিডাল শলা বা শলখা ভৰাব পৰা ব্যৱস্থা থকা। ছালেৰে চোৱাই থোৱা অৰ্ধবৃত্তাকাৰ খোলাটোৰ শেষ অংশৰ মাজ ভাগৰ পৰা চাৰিডাল মুগা সূতাৰ গুণাজৰী খোলাটোৰ চাউনি আৰু কাঠডোখৰৰ ওপৰেৰে নি খোলটোত সুমুৱাই ৰখা শলা চাৰিডালত বান্ধি ৰখা হয়। আজিকালি মুগা সূতাৰ উপৰি আন সূতা বা ধাতু আদিৰে তৈয়াৰী তাঁৰো তন্ত্ৰী হিচাপে ব্যৱহাৰ কৰা হয়। এই সূতা বা তাঁৰ চাৰিডালক ইংগলা, পিংগলা,চিত্ৰা আৰু সুষুম্না নামেৰে জনা যায়। টোকাৰীৰ ছাউনিখন আৰু কাঠডোখৰত লিপিট খাই ধৰি নথকা কৰিবৰ বাবে এই তাঁৰকেইডালক এটা কাঠৰ দুঠেঙীয়া ঘোঁৰাৰে দাঙি ৰখা হয়। শলাকেইডাল পকাই সূতা বা তাঁৰকেইডাল টান-ঢিলা কৰি আৱশ্যকমতে টোকাৰীৰ সুৰ বন্ধা হয়। পহু, ছাগলী আদি জন্তুৰ শিং অথবা খুব মিহিকৈ চাঁচি কলডিল এটাৰ গঢ়ৰ কৰি লোৱা বাঁহ বা কাঠৰ টুকুৰা এটাৰ সহায়ত এখন হাতেৰে তাঁৰকেইডালত টোকৰ দি আৰু একে সময়তে আনটো হাতৰ আঙুলিৰে কাঠচটাৰ ওপৰেৰে বৈ যোৱা সূতা কেইডালত বুলনি দি ধ্বনিৰ সৃষ্টি কৰা হয়। 

## লগতে চাওক
* টোকাৰী গীত বা টোকাৰী নাম

## তথ্য সংগ্ৰহ

## বাহ্যিক সংযোগ

* সংজ্ঞা আৰু চমু বিৱৰণ , শব্দ ডট অৰ্গত চাওক। 
* Sankardeva Tokari Geet , at folkways.si.edu.

শ্ৰেণী:অসমৰ বাদ্যযন্ত্ৰ
ডলফিন ফিল্মছ প্ৰাইভেট লিমিটেড

**ডলফিন ফ্লিমছ প্ৰাইভেট লিমিটেড** () প্ৰসিদ্ধ চলচ্চিত্ৰ পৰিচালক জাহ্নু বৰুৱাৰ দ্বাৰা প্ৰতিষ্ঠাপিত এটা চলচ্চিত্ৰ কোম্পানী। এই কোম্পানীটোৱে বৰ্তমানলৈকে বহুতো চলচ্চিত্ৰ নিৰ্মাণ কৰিছে যিবোৰে ৰাষ্ট্ৰীয় তথা আন্তঃৰাষ্ট্ৰীয় প্ৰেক্ষাপটত বহুতো পুৰস্কাৰ লাভ কৰিব সক্ষম হৈছে।

## নিৰ্মাণ কৰা চলচ্চিত্ৰসমূহ

## লগতে চাওক
*জাহ্নু বৰুৱা
*জ্যোতি চিত্ৰবন
*গৌহাটী চাইন ক্লাব

## তথ্য সংগ্ৰহ

## বাহ্যিক সংযোগ
*Official website 

শ্ৰেণী:কোম্পানী
শ্ৰেণী:অসমৰ চলচ্চিত্ৰ
চিত্ৰ চিন্তা

**চিত্ৰ চিন্তা** () গৌহাটী চাইন ক্লাৱৰ দ্বাৰা বছৰেকীয়া ভাৱে প্ৰকাশিত এখন চলচ্চিত্ৰ আলোচনী। এই আলোচনীখনৰ গুৰিধৰোঁতা আছিল অসমৰ উল্লেখযোগ্য চলচ্চিত্ৰ নিৰ্মাতা ড° ভবেন্দ্ৰ নাথ শইকীয়া।  তেখেতে এই আলোচনীখন প্ৰথমৰ খণ্ড কেইটা নিয়মিতভাৱে প্ৰকাশ কৰিছিল।  বৰ্তমান এই আলোচনীখন এখন পৰিপূৰ্ণ চলচ্চিত্ৰ আলোচনীলৈ পৰিণত হৈছে।  এই আলোচনীখনে প্ৰাগ চিনে এৱাৰ্ডৰ দৰে সন্মানীয় বঁটা লাভ কৰিব সক্ষম হৈছিল।

## লগতে চাওক
*অসমৰ বাতৰি কাকত আৰু আলোচনীৰ তালিকা

## তথ্য সংগ্ৰহ

## বাহ্যিক সংযোগ
*Official Website of GCC 

শ্ৰেণী:অসমীয়া আলোচনী
অনুপমা ভট্টাচাৰ্য

**অনুপমা ভট্টাচাৰ্য** (; ১৯ আগষ্ট ১৯২৮-৩০ জানুৱাৰী ২০২২) অসমৰ চলচ্চিত্ৰ আৰু মঞ্চজগতৰ এগৰাকী গুৰিধৰোঁতা অভিনেত্ৰী। অসমৰ “মীনা কুমাৰী” হিচাপে খ্যাত ভট্টাচাৰ্যই চল্লিশৰ জগতৰ পৰা আজিলৈকে মঞ্চ, অনাতাঁৰ, বোলছবি আৰু দূৰদৰ্শনত অভিনয় কৰি আহিছে।

## জন্ম আৰু শৈশৱ
১৯২৮ চনৰ ১৯ আগষ্টত শিৱসাগৰৰ আমোলাপট্টিৰ প্ৰখ্যাত বেজবৰুৱা পৰিয়ালত অনুপমা ভট্টাচাৰ্যৰ জন্ম হয়। তেওঁৰ পিতৃ গোপাল বেজবৰুৱা আৰু মাতৃ গুণদা বেজবৰুৱা। তেওঁৰ তিনিজনী বাই ভনী আৰু এজন ভাতৃ আছিল। বংশসূত্ৰে ৰসৰাজ লক্ষ্মীনাথ বেজবৰুৱা তেওঁৰ ককা (দেউতাকৰ খুড়াক) আৰু বকুলবনৰ কবি আনন্দ চন্দ্ৰ বৰুৱা তেওঁৰ মোমায়েক আছিল।
দেউতাকৰ কঠোৰ অনুশাসন আৰু ব্ৰাহ্মণীয় কঠোৰ সামাজিক ৰীতি নীতিৰ মাজেৰে তেওঁৰ শৈশৱ কাল পাৰ হয়। ঘৰুৱা কামকাজত নিচা থকাৰ উপৰিও নাচ-গান অভিনয়তো তেওঁৰ খুব ৰাপ আছিল। বিশেষকৈ চিনেমা চাবলৈ তেওঁ খুব ভাল পাইছিল। ঘৰৰ পৰা মনে মনে গৈ তেওঁ বহুবাৰ হলত চিনেমা চাবলৈ গৈছিল। বিশেষকৈ মীনা কুমাৰী থকা চিনেমা তেওঁ বাদ দিয়া নাছিল। এবাৰ অৱশ্যে তেওঁ ধৰা পৰিছিল আৰু দেউতাকে গম পোৱাত দেউতাকে মাকক দুৱাৰ খুলি দিবলৈ মানা কৰিছিল যদিও মাকে খুলি দিয়াত সেইবাৰলৈ ৰক্ষা পৰে। তেওঁ ফুলেশ্বৰী গাৰ্লছ হাইস্কুলত শিক্ষা গ্ৰহণ কৰিছিল। 

## বিবাহ আৰু সাংসাৰিক জীৱন
বিয়া কি বুজি পোৱাৰ আগতেই ন বছৰ বয়সত উদয় ভট্টাচাৰ্যৰ সৈতে অনুপমা ভট্টাচাৰ্যৰ বিয়া হয়। কিন্তু বিয়াৰ কিছুমাহ পিছতে তেওঁৰ স্বামীৰ মৃত্যু হয়। তেওঁৰ ভাষাত
"কেইমাহমান পিছত এদিন মায়ে হুৰাওৰায়ে কান্দিব ধৰিলে। ওচৰৰ তিৰোতাবোৰে আহি মোৰ গহনা-গাঁথৰি খুলি পেলালে,কপালৰ ফোঁট মচি দিলে। কোনোবাই ক’লে মই হেনো বিধৱা হ’লো। মোৰ সৈতে বিয়া হোৱা মানুহজন জ্বৰ হৈ ঢুকাই থাকিল। মই সেইবোৰ কি জানো?-এই কাপোৰ-গহণাবোৰ খুলি দিয়াতহে মোৰ গাটো পাতল লাগিছে,খেলিবলৈ সুবিধা হৈছে। "

ইয়াৰ পিছত ‘‘ছিৰাজ’’ত অভিনয় কৰি থাকোঁতে ছিৰাজৰ সংগীত পৰিচালক শিৱপ্ৰসাদ ভট্টাচাৰ্যৰ সৈতে তেওঁ পুনৰ বিয়াত বহে। তেওঁলোকৰ ৰুণুমী নামৰ কন্যাসন্তান এটিৰ জন্ম হয়। কিন্তু ১৯৫৩ চনত শিৱপ্ৰসাদ ভট্টাচাৰ্যৰ মৃত্যু হয় আৰু ২২ বছৰ বয়সতে তেওঁ দ্বিতীয়বাৰৰ বাবে বিধৱা হয়। কাৰোপৰা একো সহায় নাপাই নাটকত অভিনয় কৰি তেওঁ সন্তানক ডাঙৰ দীঘল কৰিবলৈ বাধ্য হয়। এক সংগীত শিল্পী হিচাপে প্ৰতিষ্ঠা লাভ কৰা তেওঁৰ পুত্ৰীয়েও বিয়াৰ কিছু বছৰ পিছত দুজনী কন্যা সন্তান জন্ম দি মৃত্যুমুখত পৰে। জীয়ৰীৰ মৃত্যুৰ পিছত ভট্টাচাৰ্যই তেওঁৰ কিছুমান জনপ্ৰিয় গীত “অ চিকুণ বিহুটি” নামেৰে মুকলি কৰে।

## অভিনয় জীৱন
স্বামীহাৰা হৈ ঘৰত থকা অৱস্থাতে ফণী শৰ্মাই *[[ছিৰাজ]]*ত অভিনয়ৰ প্ৰস্তাৱ লৈ আহে। সামাজিক বাধা নিষেধ নামানি ভট্টাচাৰ্যই অভিনয় কৰিবলৈ ওলাই আহে। তাৰেই ফলস্বৰূপে সমাজে তেওঁলোকৰ ঘৰখনক এঘৰীয়া কৰে। চিৰাজত তেওঁ ফাতেমাৰ চৰিত্ৰত অভিনয় কৰে। চিৰাজৰ চিত্ৰগ্ৰহণৰ সময়তেই ইয়াৰ সংগীত পৰিচালক শিৱপ্ৰসাদ ভট্টাচাৰ্যৰ লগত বিবাহ সম্পন্ন হয়। 

অনুপমা ভট্টাচাৰ্যই *[[নিমিলা অংক]]*,*নতুন পৃথিৱী*,*মানৱ আৰু দানৱ*,*[[ছিৰাজ]]*,*সৰাপাত*,*ৰাংঢালী*,*মন আৰু মৰম*,*বিপ্লৱী* আদিকে ধৰি প্ৰায় ১৪খন ছবিত অভিনয় কৰে। নটৰাজ থিয়েটাৰত দুবছৰৰ বাবে চুক্তিবদ্ধ হৈ তেওঁ চিৰাজউদ্দোলা*,*কিয়*,*ভোগজৰা*,*কাশ্মীৰ কুমাৰী'' আদি নাটকত অভিনয় কৰে। তদুপৰি তেওঁ অনাতাঁৰ কেন্দ্ৰতো ঘোষিকা হিচাপে আৰু নাট্যশিল্পী হিচাপে কাম কৰে। 

## বঁটা আৰু সন্মান
*কলাগুৰু বিষ্ণু ৰাভা বঁটা
*আইদেউ সন্দিকৈ বঁটা
*জীৱনজোৰা সাধনাৰ বাবে প্ৰমথেশ চন্দ্ৰ বৰুৱা বঁটা
*ভ্ৰাম্যমাণৰ ৱাইজমেন বঁটা

## মৃত্যু
২০২২ বৰ্ষৰ ৩০ জানুৱাৰীত আবেলি ৫.৫০ বজাত জিএমচিএইচত শেষ নিশ্বাস ত্যাগ কৰে।

## তথ্য সংগ্ৰহ

## বাহ্যিক সংযোগ
* 

শ্ৰেণী:অসমৰ ব্যক্তি
শ্ৰেণী:অসমীয়া চলচ্চিত্ৰৰ অভিনেত্ৰী
শ্ৰেণী:মৃত ব্যক্তি
বৰশৰালি

**বৰশৰালি** (, বৈজ্ঞানিক নাম: *Dendrocygna bicolor*) এবিধ হাঁহৰ প্ৰজাতি৷ ই দেখাত একেধৰণৰ শৰালিৰ প্ৰজাতিতকৈ আকাৰত কিছু ডাঙৰ হয়৷ তাৰোপৰি দুয়োটা প্ৰজাতিৰ মাজত কিছু গঠনগত পাৰ্থক্যও দেখা পোৱা যায়৷

## বিৱৰণ
বৰশৰালিৰ দেহৰ দৈৰ্ঘ্য ৪৮-৫৩ ছৈ:মি:৷ ইয়াৰ ঠোঁট দীঘল আৰু মুগা বৰণৰ, মূৰ দীঘল আৰু ডেউকা গাঢ় মুগা বৰণৰ হয়৷ ইয়াৰ নেজ আৰু ডেউকাৰ অংশবিশেষ ৰঙচুৱা (chestnut) আৰু নেজৰ ওপৰভাগত বগা আঁচ দেখা যায়৷ পূৰ্ণবয়স্ক দীঘলনেজী হাঁহৰ মতা-মাইকী উভয়ৰে এটা ৰঙা-মটিয়া (rufous-brown) বৰণৰ মুকুট (crown) থকা দেখা যায়৷ 

মতা-মাইকীৰ বাহ্যিক গঠন একে হয়৷ কেৱল পোৱালি অৱস্থাত নেজ আৰু দেহৰ বৰণ শেঁতা হৈ থাকে৷ 

## বিতৰণ
বৰশৰালি প্ৰধানকৈ স্থানীয় চৰাইৰ প্ৰজাতি৷  ই প্ৰধানকৈ বিশ্বৰ ক্ৰান্তীয় (tropical) অঞ্চলসমূহত প্ৰজনন কৰে৷ ইয়াক কেন্দ্ৰীয় আমেৰিকা, দক্ষিণ আমেৰিকা, আফ্ৰিকা, ভাৰত উপমহাদেশ আদি অঞ্চলত সাধাৰণতে দেখা পোৱা যায়৷

## বাসস্থান
বৰশৰালিয়ে ঘাইকৈ হ্ৰদ, ধাননি, জলচৰ উদ্ভিদেৰে পূৰ্ণ নদীবান্ধ আদিত চৰে৷ ই ধাননি পথাৰত বাহ সাজে৷

## আচৰণ
বৰশৰালিয়ে নিশাৰ ভাগত ধান, গুটি বা অন্যান্য উদ্ভিদৰ সন্ধান কৰে৷  

এই প্ৰজাতিটোৱে গছৰ ডালিৰে বাহ সাজে৷ এবাৰত ই ১২-১৩ টাকৈ কণী পাৰে৷ মতা-মাইকী উভয়ে উমনি দিয়ে আৰু পোৱালিৰ যত্ন লয়৷ 

বৰশৰালিয়ে বৃহৎ গোটত বাস কৰে৷ ই এবিধ হুলস্থুলীয়া হাঁহৰ প্ৰজাতি বুলি খ্যাত৷ ইয়াৰ মাতটো *কিই-উইই-উউউ* ধৰণৰ৷ 

## তথ্যসূত্ৰ
* 
* *Wildfowl* by Madge and Burn, ISBN 0-7470-2201-1
* *Birds of Venezuela* by Hilty, ISBN 0-7136-6418-5
* *Birds of The Gambia* by Barlow, Wacher and Disley, ISBN 1-873403-32-1
* *Birds of India* by Grimmett, Inskipp and Inskipp, ISBN 0-691-04910-6

## বাহ্যিক সংযোগ
*Fulvous Whistling Duck   at USGS
*Fulvous Whistling-duck videos at the Internet Bird Collection
*Species text in The Atlas of Southern African Birds.

শ্ৰেণী:হাঁহ
শ্ৰেণী:জীৱবিজ্ঞান
শ্ৰেণী:অসমৰ চৰাই
জ্যোতিপ্ৰসাদ এজ্‌ এ ফিল্ম মেকাৰ

**জ্যোতিপ্ৰসাদ এছ এ ফিল্ম মেকাৰ** () গৌহাটী চাইন ক্লাবৰ সৌজন্যত প্ৰকাশিত অপূৰ্ব শৰ্মাৰ দ্বাৰা ৰচিত আৰু আদি পাব্লিকেশ্যনছৰ ৰাজীৱ বৰুৱাৰ দ্বাৰা প্ৰকাশিত এখন গ্ৰন্থ৷ এই গ্ৰন্থখনে ২০০৫ চনৰ ১৭ জুনত জ্যোতিপ্ৰসাদ আগৰৱালাৰ জন্মদিৱস, শিল্পী দিৱসৰ দিনাখনত মুক্তি পাইছিল৷ গ্ৰন্থখনত জ্যোতিপ্ৰসাদ আগৰৱালাৰ চলচ্চিত্ৰ নিৰ্মান সম্পৰ্কে ধাৰণা আৰু কৌশলৰ লগতে সেইসময়ৰ ৰাষ্ট্ৰীয় আৰু আন্তঃৰাষ্ট্ৰীয চলচ্চিত্ৰৰ ৰূপৰেখাৰো বিৱৰণ দিছে৷

## লগতে চাওক
*জ্যোতিপ্ৰসাদ আগৰৱালা
*গৌহাটী চাইন ক্লাব

## তথ্য সংগ্ৰহ

শ্ৰেণী:ইংৰাজী গ্ৰন্থ
শ্ৰেণী:অসমৰ গ্ৰন্থ
শ্ৰেণী:জ্যোতিপ্ৰসাদ আগৰৱালা
পট্টডাকাল স্মাৰকসমূহ

**পট্টডাকাল স্মাৰকসমূহ** () ১৯৮৭ চনত ইউনেস্কো বিশ্ব ঐতিহ্য তালিকাৰ অন্তৰ্ভুক্ত হয়
। ইয়াত নটা গুৰুত্বপূৰ্ণ হিন্দু মন্দিৰ আৰু এটা জৈন মঠ বিদ্যমান। ইয়াৰ মাজত বিৰুপক্ষ মন্দিৰটো ৭৪০ খ্ৰীষ্টাব্দত ৰাণী লোকমহাদেবীয়ে স্বামীৰ দক্ষিণ ভাৰত বিজয় উপলক্ষে নিৰ্মাণ কৰিছিল। ই এটি অনবদ্য স্থাপত্য নিদৰ্শন। এই মন্দিৰৰ উপৰিও ইয়াত আইহোল, বাদামি, পট্টডাকাল আৰু ষষ্ঠ শতাব্দীৰ চালুক্য ৰাজবংশৰ নিৰ্মিত একাধিক মন্দিৰ বিদ্যমান। সপ্তম শতাব্দীত পল্লবসকলে বাদামী অধিকাৰ কৰি কিছুকালৰ বাবে ইয়াত চালুক্য ৰাজ্যৰ ৰাজধানী পাতিছিল। এই মন্দিৰসমূহ হ'ল উত্তৰ আৰু দক্ষিণ ভাৰতীয় স্থাপত্যৰীতিৰ এক অনবদ্য মিশ্ৰণ। পট্টডাকাল এটি হিন্দু তীৰ্থস্থল। ইয়াত আঠটি শিৱ মন্দিৰ আৰু এটি শৈব মঠ বিদ্যমান। প্ৰাংগনৰ মাজত পাপনাথ মন্দিৰ আৰু এটি জৈন মন্দিৰ অবস্থিত।

## তথ্য সংগ্ৰহ

## বাহ্যিক সংযোগ

* Article on Chalukaya Temples and Caves 
* Pattadakal World Heritage Site
* Pattadakal Photo gallery
* 360 degree photos of pattadakal monuments 
* Articles and Travelers' experiences: Romance on the Rocks… Hampi, Badami, Pattadakal, Aihole.

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ধৰ্মীয় স্থান‎
ভাৰতৰ পাৰ্বত্য ৰেলপথ

দাৰ্জিলিং হিমালয়ান ৰেল, নীলগিৰি পাৰ্বত্য ৰেল আৰু কালকা-ছিমলা ৰেল একত্ৰিতভাৱে ভাৰতৰ পাৰ্বত্য ৰেলপথ () নামেৰে ইউনেস্কো বিশ্ব ঐতিহ্যবাহী স্থান তালিকাত অন্তৰ্ভুক্ত। ঊনবিংশ শতাব্দী আৰু বিংশ শতাব্দীৰ প্ৰথমাৰ্ধত ব্ৰিটিছ শাসনকালত ভাৰতত পাঁচটি পাৰ্বত্য ৰেলপথ আৰম্ভ হৈছিল। এইসমূহ বৰ্তমান ভাৰতীয় ৰেলৰ দ্বাৰা পৰিচালিত। এই পাঁচটাৰ মাজত তিনিটা উত্তৰ ভাৰতৰ হিমালয় পাৰ্বত্য অঞ্চলত অৱস্থিত। এইসমূহ হ’ল দাৰ্জিলিং হিমালয়ান ৰেল (১৮৮১), কালকা-ছিমলা ৰেল (১৮৯৮) আৰু কাংড়া উপত্যকা ৰেল (১৯২৪)। অৱশিষ্ট দুটাৰ মাজত এটা হ’ল দক্ষিণ ভাৰতৰ পশ্চিমঘাটৰ নীলগিৰি পাৰ্বত্য ৰেল আৰু আনটো মহাৰাষ্ট্ৰৰ মাথেৰন পাহাৰী ৰেল। এই পাঁচটা ৰেলপথৰ মাজৰ তিনিটাক "দুৰ্গম পাৰ্বত্য অঞ্চলত বাধাবিপত্তি সত্ত্বেও সাহসী আৰু অনবদ্য ইঞ্জিনিয়াৰিং দক্ষতাত কাৰ্যকৰী ৰেলপথ স্থাপনৰ নিদৰ্শন" হিচাপে ইউনেস্কো বিশ্ব ঐতিহ্য তালিকাৰ অন্তৰ্ভুক্ত কৰা হয়। ১৯৯৯ চনত দাৰ্জিলিং হিমালয়ান ৰেলে স্বীকৃতি পায়, ইয়াৰ পাছত ২০০৫ চনত নীলগিৰি পাৰ্বত্য ৰেল আৰু ২০০৮ চনত কালকা-ছিমলা ৰেল সম্প্ৰসাৰিত তালিকাত অন্তৰ্ভুক্ত হয়। এইসমূহক "ভাৰতৰ পাৰ্বত্য ৰেলপথ" নামেৰে (ii) আৰু (iv) শ্ৰেণীত এছিয়া -পেছিফিক অঞ্চলৰ বিশ্ব ঐতিহ্য তালিকাত অন্তৰ্ভুক্ত কৰা হয়। চতুৰ্থ পাৰ্বত্য ৰেলপথ মাথেৰন ৰেলৰ দাবীটো বৰ্তমান আন্তৰ্জাতিক সংস্থাৰ ওচৰত অনুমোদনৰ অপেক্ষাত আছে। 

## তথ্য সংগ্ৰহ

## বাহ্যিক সংযোগ

শ্ৰেণী:ভাৰতৰ বিশ্ব ঐতিহ্য ক্ষেত্ৰ
শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ৰেল পৰিবহণ
শ্ৰেণী:ভাৰতৰ পাৰ্বত্য ৰেল
ঘিলা হাঁহ

**ঘিলা হাঁহ** বা **নাক খেচখেচী**(, বৈজ্ঞানিক নাম-*Nettapus coromandelianus*) এটা সৰু আকাৰৰ হাঁহৰ প্ৰজাতি। ই ঘাইকৈ পাকিস্তান, ভাৰত, বাংলাদেশ আৰু অষ্ট্ৰেলিয়াত প্ৰজনন কৰে।

## বিৱৰণ

এই প্ৰজাতিটো হাঁহ সমূহৰ ভিতৰত আকাৰত আটাইতকৈ সৰু। ইয়াৰ দেহৰ দৈৰ্ঘ্য প্ৰায় ২৬ ছে:মি: আৰু ওজন প্ৰায় ১৬০ গ্ৰাম হয়। দেহৰ অধিকাংশই বগা বৰণৰ। ইয়াৰ ঠোঁট চুটি। প্ৰজননৰ সময়ত মতা চৰাইৰ মূৰৰ ওপৰৰ অংশ জিলিকা সেউজীয়া-ক'লা বৰণৰ হৈ পৰে। মূৰ, ডিঙি আৰু তলৰ অংশৰ ৰং বগা আৰু ডিঙিত ক'লা কলাৰ তথা ডেউকাত বগা আঁচ থকা দেখা যায়। ইয়াৰ মুৰৰ আকৃতি ঘূৰণীয়া আৰু ঠেং চুটি হয়। উৰন্ত অৱস্থাত ঘিলাহাঁহৰ সেউজীয়া ডেউকাত থকা বগা আঁচে ইয়াক সহজে চিনাক্ত কৰাত সহায় কৰে। মাইকী ঘিলা হাঁহৰ বৰণ শেঁতা, ডিঙিত কলাৰ নাথাকে আৰু ডেউকাৰ বগা আঁচো পাতল হয়।

## বিতৰণ
ঘিলাহাঁহ প্ৰধানকৈ এবিধ স্থানীয় হাঁহ। অৱশ্যে চীনত এই প্ৰজাতিটোৱে দীঘলীয়াকৈ পৰিভ্ৰমণ কৰে বুলি জনা যায়। সকলো ধৰণৰ জলাশয় যেনে, হ্ৰদ, বৰষুণৰ পানীৰে পূৰ্ণ খেতি-পথাৰ, নৈ-বিল আদিত ঘিলাহাঁহ দেখিবলৈ পোৱা যায়। 

## আচৰণ
ঘিলাহাঁহৰ প্ৰধান খাদ্য হৈছে গছৰ গুটি আৰু শাক-পাচলি আদিৰ বিভিন্ন অংশ, পোক-পৰুৱা, কেকোঁৰা আদি। 

ই সাধাৰণতে জুলাইৰ পৰা চেপ্টেম্বৰৰ সময়ছোৱাত প্ৰজনন কৰে। ই সাধাৰণতে পানী-কাষৰীয়া গছৰ খোৰঙত বাহ সাজে। এবাৰত ৮-১৫ টাকৈ কণী পাৰে। কণীৰ বৰণ ৰুপালী হয়। 
## লোক সংস্কৃতিত ঘিলা হাঁহ
মেদিনী চৌধুৰী দেবৰ অন‍্যন প্ৰান্তৰ  নামৰ কাহিনী গ্ৰন্থত ঘিলা হাঁহ সম্পৰ্কীয় এটা জনবিশ্বাসৰ উল্লেখ কৰিছে। এই বিশ্বাস অনুসৰি ঘিলা হাঁহৰ কণী এটা বাহৰ পৰা লৈ আনি তাত এটা এঙাৰৰ টুকুৰা থৈ আহিলে চৰাই জনীয়ে তাত আকৌ এটা কণী পাৰে। উল্লেখযোগ্যযে ঘিলা হাঁহে গছৰ খোৰোংত বাহ বান্ধে‌।

## তথ্য সংগ্ৰহ

*

## বাহ্যিক সংযোগ

* BirdLife Species Factsheet
* IUCN Red List

শ্ৰেণী:হাঁহ
শ্ৰেণী:জীৱবিজ্ঞান
শ্ৰেণী:অসমৰ চৰাই
লাইফ অৱ পাই (চলচ্চিত্ৰ)

**লাইফ অৱ পাই** () ২০১২ চনত মুক্তিপ্ৰাপ্ত এখন আমেৰিকান ত্ৰিমাত্ৰিক কম্পিউটাৰ এনিমেটেড ৰোমাঞ্চক চলচ্চিত্ৰ। ২০০১ চনত প্ৰকাশিত য়ান মাৰ্টেলৰ লাইফ অৱ পাই নামৰ উপন্যাসৰ ওপৰত ভিত্তি কৰি পৰিচালক আং লীয়ে চলচ্চিত্ৰখন নিৰ্মাণ কৰে। ২০১২ চনৰ ২৮ ছেপ্টেম্বৰত ৫০ সংখ্যক নিউয়ৰ্ক চলচ্চিত্ৰ মহোৎসৱৰ "ৱাল্টাৰ ৰীড থিয়েটাৰ" আৰু "এলিছ টুলী হ'ল"ত চলচ্চিত্ৰখনৰ প্ৰিমিয়াৰ হৈছিল আৰু তাত উদ্বোধনী চলচ্চিত্ৰৰূপে লাইৱ অৱ পাই দেখুওৱা হৈছিল।

## কাহিনী সাৰাংশ
লাইফ অৱ পাই চলচ্চিত্ৰখনৰ মূল চৰিত্ৰ হ'ল পাই। পাইৰ নাম আছিল পিছকাইন মলিটৰ। তেওঁ নিজেই সেই নাম সলাই পাই পেটেল ৰাখে। কাহিনী অনুসৰি পাইৰ পৰিয়ালৰ এক নিজা চিৰিয়াখানা আছিল। চিৰিয়াখানাখন পাইৰ ১৬ বছৰ বয়সত বন্ধ কৰি দি জীৱ জন্তুবোৰ বিক্ৰী কৰাৰ বাবে পৰিয়ালটোৱে প্ৰশান্ত মহাসাগৰৰ মাজেৰে এখন জাপানী জাহাজেৰে কানাডালৈ যাত্ৰা কৰিছিল। যাত্ৰাকালত সাগৰৰ প্ৰচণ্ড ধুমুহাই জাহাজখন ধ্বংস কৰে। বাকী সকলো লোক আৰু প্ৰাণী মৃত্যুমুখত পৰে যদিও এখন লাইফ বোটত উঠি পাই আৰু চিৰিয়াখানাৰ বাঘ এটাই কোনোমতে প্ৰাণ ৰক্ষা কৰে। এই বাঘটোৰ নাম আছিল ৰিচাৰ্ড পাৰ্কাৰ। পূৰ্বতে পায়ে সদায় ঢেঁকীয়াপতীয়া বাঘটোক আহাৰ যোগান ধৰিছিল। কিন্তু সৰু নাওখনত পায়ে বাঘটোৰ সৈতে সুৰক্ষিতবোধ কৰা নাছিল। পায়ে জানিছিল যে যিদিনাই বাঘটোৰ খাদ্যৰ নাটনি হ'ব সেইদিনাই সি পাইক হত্যা কৰিব। লাইফ বোটত থকা খাদ্যৰে পাইৰ অভাৱ ঘটিছিল আৰু পায়ে বহু কষ্টৰ মাজেৰে বাঘটোক খুৱাই বুৱাই ৰখাৰ ব্যৱস্থা কৰিছিল। সাগৰৰ মাজত এনেদৰে প্ৰায় ২২৭ চিন ওপঙি থকাৰ মাজতে বহুতো অদ্ভুত ঘটনা ঘটিছিল। অৱশেষত পাইৰ নাওখন মেক্সিকোৰ উপকূলত লাগিছিল। কোনোবাই পাইক নি চিকিত্‍সালয়ত ভৰ্ত্তি কৰাইছিল আৰু তাতেই তেওঁৰ ওচৰলৈ জাপানী জাহাজখনৰ বীমা কোম্পানীৰ এজেণ্টজন আহিছিল। এজেণ্টজনৰ আগত পায়ে সকলো কাহিনী বৰ্ণনা কৰিছিল যদিও এজেণ্টজনে বিশ্বাস কৰা নাছিল। তেতিয়া পায়ে একেটা কাহিনীকে ৰূপকধৰ্মীতাৰে বৰ্ণনা দিছিল। 

## চৰিত্ৰসমূহ
পাইৰ চৰিত্ৰটো ৰূপায়ণ কৰিছে সূৰুজ শৰ্মাই। পাইৰ পিতৃৰ চৰিত্ৰত অভিনয় কৰিছে অসমৰ চলচ্চিত্ৰ অভিনেতা আদিল হুছেইনে। আনসকল চৰিত্ৰ হ'ল ইৰফান খান, জিৰাৰ্ড ডেপাৰদেউ, টাবু, মৈথিলি প্ৰকাশ আদি। 

## সফলতা
মুক্তিৰ পাছত, "লাইফ অৱ পাই" ব্যৱসায়িকভাৱে যথেষ্ট সফল হয় আৰু প্ৰায় ৬০০ মিলিয়ন ডলাৰ উপাৰ্জন কৰে। ৮৫ তম একাডেমি পুৰস্কাৰত এইখনে ১১টা বঁটাৰ বাবে মনোনীত হৈছিল য'ত "শ্ৰেষ্ঠ চলচ্চিত্ৰ" আৰু ৪টা বঁটা লাভ কৰে, পৰিচালক "আং লী"য়ে শ্ৰেষ্ঠ পৰিচালকৰ খিতাপ অৰ্জন কৰে। চলচ্চিত্ৰখনে লগতে ৩টা গোল্ডেন গ্ল'ৱ এৱাৰ্ডৰ বাবে মনোনীত হয় আৰু গোল্ডেন গ্ল'ৱ এৱাৰ্ড ফ'ৰ বেষ্ট অৰিজিনেল স্কৰ বঁটা লাভ কৰে। 

## তথ্য সংগ্ৰহ

## বাহ্যিক সংযোগ
* 
* 
* 
* 
* 

শ্ৰেণী:ইংৰাজী চলচ্চিত্ৰ
শ্ৰেণী:আমেৰিকা যুক্তৰাষ্ট্ৰৰ চলচ্চিত্ৰ
চুক্লেন্‌মুং

**চুক্লেনমুং** () অসমৰ আহোম ৰাজবংশৰ এজন ৰজা। তেওঁ দিখৌ নৈৰ পাৰত ৰাজধানী পাতি নগৰৰ চাৰিওফালে গড় মাৰি বেৰ দিয়ে। সেয়ে এই নগৰৰ নাম গড়গাওঁ হয় আৰু তেওঁ গড়গঞা ৰজা নাম পায়। এইজনা ৰজাৰ দিনতে গড়গাওঁ নগৰ আৰু পুখুৰী, কাঁহিকুচি আৰু চাঙ্গিনিমুখৰ মথাউৰি, নগা আলি আদি নিৰ্মাণ কৰা হয়।

## উল্লেখনীয় কাৰ্য আৰু ঘটনা

ৰাজপাটত উঠিয়েই চুক্লেনমঙে ভায়েক কেইজনক ৰজা উপাধি দি টিপাম, চাৰিং আৰু নামৰূপত স্থাপন কৰে। নিজৰ ওপৰত পিতৃহত্যাৰ ষড়যন্ত্ৰৰ সন্দেহ দূৰ কৰিবলৈ তেওঁ চুহুংমুঙৰ হত্যাৰ চক্ৰান্তত জড়িত থকাসকলক মৃত্যুদণ্ড দিয়ে।

### বিদ্ৰোহ দমন
ৰজা হোৱাৰ কিছুদিন পিছত ব্ৰহ্মপুত্ৰৰ উত্তৰ পাৰৰ ভূঞাসকলে উপদ্ৰৱ কৰাত গড়গঞা ৰজাই তেওঁলোকক দমন কৰে। ইয়াৰ পিছতে চুটিয়াসকলে বিদ্ৰোহ কৰাত ১৬৪২ চনত তেওঁলোককো দমন কৰে।

### কোচ ৰজাৰ সৈতে বিবাদ
চুক্লেনমুঙৰ দিনতে কোচ আৰু আহোমৰ মাজত বিবাদৰ সূত্ৰপাত ঘটে। ১৫৪৬ চনত কোচ ৰজা নৰনাৰায়ণৰ আদেশমৰ্মে ভায়েক চিলাৰায়ে আহোম ৰাজ্য আক্ৰমণ কৰে। চাঙ্গিনিমুখ, দিকৰাই, কলিয়াবৰ, শলা, পিছলাপাৰ আদি ঠাইত হোৱা যুদ্ধৰ অন্তত আহোমসকল অন্তিম বিজয়ী হয় যদিও দুয়োপক্ষৰে বহু হানি হয়।

## মৃত্যু
১৩ বছৰ কাল ৰাজত্ব কৰাৰ পিছত ১৫৫২ চনত তেওঁৰ মৃত্যু হয়। 

## তথ্য সংগ্ৰহ
চ্যু-পং-মু'ঙ

**[[চাওফা]] চ্যু-পুং-মুং** (,) বা অসমৰ আহোম ৰাজবংশৰ এজন ৰজা আছিল। তেওঁ স্বৰ্গদেৱ চুটামলাৰ খুৰাক চাৰিঙৰ দেওৰজাৰ নাতি। ৰাজপাটত উঠি চুপুংমুঙে হিন্দুমতে *চক্ৰধ্বজ সিংহ* নাম লয়। তেওঁ ১৬৬৩ চনৰ পৰা ১৬৭০ চনলৈকে ৰাজত্ব কৰিছিল। এইজনা ৰজাৰ দিনতে মোগল বাদশ্বাহ ঔৰংজেৱৰ নিৰ্দেশত ৰামসিংহই অসম আক্ৰমণ কৰে আৰু ইয়াৰ পৰাই পৰৱৰ্তী কালৰ শৰাইঘাটৰ যুদ্ধৰো সূত্ৰপাত ঘটে।

## উল্লেখনীয় কাৰ্য আৰু ঘটনা
### নগা আৰু মিৰিৰ বিৰুদ্ধে অভিযান
১৬৬৫ চনত বানচঙ্গীয়া (নক্টে) নগা আৰু বানফেৰা নগাসকলৰ মাজত বিবাদ হোৱাত বানফেৰা নগাসকলে আহোম ৰজাৰ সহায় ভিক্ষা কৰে। তেতিয়া চুপুংমুঙে এদল সৈন্য পঠিয়াই বানচঙ্গীয়া নগাসকলক দমন কৰে। এক সময়তে মিৰিবিলাকে আহোম ৰাজ্যৰ ভিতৰ সোমাই লুটপাট কৰাত তেওঁলোকৰ বিৰুদ্ধেও অভিযান চলোৱা হয় আৰু মিৰিসকল পলাই যায়।
### মোগলৰ সৈতে সংঘৰ্ষ
চক্ৰধ্বজ সিংহৰ নিৰ্দেশত ১৬৬৭ চনৰ আগষ্টত মোগলৰ হাতৰ পৰা গুৱাহাটী উদ্ধাৰ কৰিবলৈ অভিযান চলোৱা হয়। মোমাই তামূলী বৰবৰুৱাৰ পুত্ৰ লাচিত বৰফুকন এই অভিযানৰ সেনাপতি আছিল আৰু তেওঁৰ নেতৃত্বত অসমীয়া সেনাই কাজলি, বাঁহবাৰী, গুৱাহাটী আৰু পাণ্ডু অধিকাৰ কৰে। শিলঘাটত থকা এটা কামানৰ ওপৰত সংস্কৃতেৰে লিখা আছে যে "১৬৬৭ খৃঃত চক্ৰধ্বজ সিংহই মুছলমান সকলক পৰাস্ত কৰি এই অস্ত্ৰ পাইছিল। শত্ৰু নিধনকাৰী বুলি ইয়েই তেওঁৰ গৌৰৱ ঘোষণা কৰে। "

১৬৬৭ চনৰ ডিচেম্বৰত আহোমে গুৱাহাটী লোৱাৰ বাৰ্তা পাই ঔৰংজেৱে ৰামসিংহৰ সেনাপতিত্বত ডাঙৰ ফৌজ এটা অসম আক্ৰমণ কৰিবলৈ পঠিয়ায়। ১৬৬৯ চনৰ আগষ্টত হোৱা আলাবৈৰ যুদ্ধৰ কিছুমাহ পিচতে চক্ৰধ্বজ সিংহৰ মৃত্যু হয়।

## মৃত্যু
১৬৭০ চনৰ এপ্ৰিলত অসম-মোগলৰ যুদ্ধ চলি থকা কালতে চুপুংমুঙৰ মৃত্যু ঘটে।

## তথ্য সংগ্ৰহ

শ্ৰেণী:টাই-আহোম শাসক
মনে মোৰ কইনা বিচাৰে

***মনে মোৰ কইনা বিচাৰে*** হৈছে ২০১৩ চনৰ ১৫ মাৰ্চ তাৰিখে মুক্তি লাভ কৰা এখন ৰোমাণ্টিক অসমীয়া চলচ্চিত্ৰ। "ইক' মটৰ্চ"ৰ বেনাৰত কুমাৰ গৌৰবে প্ৰযোজনা আৰু সদানন্দ গগৈয়ে পৰিচালনা কৰা চলচ্চিত্ৰখনৰ মূল চৰিত্ৰত অভিনয় কৰে ভাৰ্গৱ দাস, নীল দাস, আইমী বৰুৱা আৰু নিশিতা গোস্বামীয়ে।

## কাহিনী সাৰাংশ

## অভিনয়ত
*ভাৰ্গৱ দাস
*নীল দাস
*আইমী বৰুৱা
*নিশিতা গোস্বামী

## কলা-কুশলী
*প্ৰযোজনা- কুমাৰ গৌৰব
*পৰিচালনা/সংলাপ/সংগীত- সদানন্দ গগৈ
*কাহিনী- দিলীপ কুমাৰ দত্ত
*চিত্ৰনাট্য- দিলীপ কুমাৰ দত্ত, সদানন্দ গগৈ
*চিত্ৰগ্ৰহণ- শিবানন বৰুৱা

## তথ্য সংগ্ৰহ

শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:২০১০ দশকৰ অসমীয়া চলচ্চিত্ৰ
মহম্মদ নিছাৰ

**শ্বেইখ মহম্মদ নিছাৰ** (;  (জন্ম ১ আগষ্ট ১৯১০, মৃত্যু ১১ মাৰ্চ ১৯৬৩) বিভাজনৰ পূৰ্বে ভাৰতীয় ক্ৰিকেট দলৰ হৈ তথা ব্ৰিটিছ শাসিত ভাৰত আৰু পাকিস্তানৰ ঘৰুৱা দলৰ হৈ খেলা এজন বেগী বলাৰ। হ'চিয়াৰপুৰ, পঞ্জাবত জন্মলাভ কৰা এইজন খেলুৱৈক পূৰ্ব-বিভাজিত ভাৰতৰ সকলোতকৈ বেগী বলাৰ বুলি গণ্য কৰা হৈছিল।

ভাৰতীয় বেট্‌ছমেন আৰু আৰু অধিনায়ক চি কে নাইডুৱে তেওঁৰ লেখাত প্ৰকাশ কৰিছিল যে প্ৰথম স্পেলত নিছাৰৰ বলৰ বেগ ১৯৩২ চনৰ কুখ্যাত বডীলাইন চিৰিজত অষ্ট্ৰেলিয়াক সংকটত পেলোৱা ইংৰাজ বলাৰ হেৰল্ড লাৰউডতকৈ বেছি আছিল।

নিছাৰৰ সৈতে অমৰ সিঙৰ ফাষ্ট বলিং যুটীক ১৯৩০ৰ দশকত বিশ্বৰ ভিতৰতে অন্যতম শ্ৰেষ্ঠ বুলি গণ্য কৰা হৈছিল।

ক্ৰিকেটৰ বাহিৰে তেওঁ এটা ডাঙৰ পাছটুন জনজাতিৰ দলপতি আছিল আৰু লগতে পাকিস্তানৰ সপক্ষে কোৱা নেতা আছিল। তেওঁৰ স্মৃতিকথাত মহম্মদ আলি জিন্না, বাৰ্মাৰ লৰ্ড মাউণ্টবেটেন, আৰু মহাত্মা গান্ধীৰ চিঠি সন্নিবিষ্ট আছে। পাকিস্তান ক্ৰিকেট ব'ৰ্ডৰ তেওঁ এজন প্ৰতিষ্ঠাপক আছিল আৰু তেওঁক প্ৰথম পাকিস্তানী ক্ৰিকেটাৰ বুলি গণ্য কৰা হয়। 

১৯৪৭ চনত তেওঁ পাকিস্তানলৈ প্ৰবজন কৰে আৰু ১৯৬৩ চনত লাহোৰত মৃত্যুবৰণ কৰে।

## খেলুৱৈ জীৱন

১৯৩২ চনত ইংলেণ্ড ভ্ৰমণ কৰিবলগীয়া ভাৰতীয় দলত নিছাৰক অন্তৰ্ভুক্ত কৰা হৈছিল। এই দলত চি কে নাইডু, ভাতৃদ্বয় ৱাজিৰ আলি আৰু নাজিৰ আলি, অমৰ সিং আদি খেলুৱৈ আছিল। নিছাৰ আছিল ভাৰতৰ হৈ টেষ্ট ক্ৰিকেটত উইকেট দখল কৰা প্ৰথম বলাৰ। ১৯৩২ চনৰ ২৫ জুনত জীৱনৰ প্ৰথমখন টেষ্ট খেলৰ দ্বিতীয় অ'ভাৰৰ প্ৰথম বলতে তেওঁ হাৰ্বাট ছাট্‌ক্লিফক ৩ ৰাণত ব'ল্ড আউট কৰিছিল। তাৰপিছত একে অ'ভাৰৰ পঞ্চম বলত তেওঁ আনজান ইংৰাজ অ'পেনাৰ পাৰ্চী হ'ম্‌ছক ব'ল্ড কৰে। ইয়াৰ মাথোঁ দহদিন আগতে হ'ম্‌ছ আৰু চাট্‌ক্লিফে য়ৰ্কশ্বায়াৰৰ হৈ অ'পেনিং যুটীত ৫৫৫ ৰাণ কৰিছিল। ২৬ অ'ভাৰৰ স্পেলত নিছাৰে ৯৩ ৰাণ খৰছ কৰি পাঁচটা উইকেট দখল কৰে আৰু ইংলেণ্ডৰ দলে ২৫৯ ৰাণত সকলো উইকেট হেৰুৱায়। দ্বিতীয় ইনিংছত নিছাৰে ১৮ অ'ভাৰ বলিং কৰি ৪২ ৰাণত ৱাল্টাৰ ৰবিন্‌ছৰ উইকেট লাভ কৰিছিল। গোটেই মেট্‌ছখনত তেওঁৰ ৪৪ ষ্ট্ৰাইক ৰে'টসহ ১৩৫ ৰাণত ৬টা উইকেট লাভ কৰিছিল।

সেই ভ্ৰমণত খেলা অন্য প্ৰথম শ্ৰেণীৰ মেট্‌ছসমূহত নিছাৰে ১৮.০৯ গড়ে ৭১টা উইকেট লাভ কৰিছিল। ১৯৩৫ চনত জেক ৰাইডাৰৰ নেতৃত্বত অষ্ট্ৰেলিয়ান একাদশে মহাৰাজা "ভিজী" ভিজিয়ানগৰমৰ ভাৰতীয় দলৰ বিৰুদ্ধে খেলিবলৈ ভাৰত ভ্ৰমণ কৰোঁতে নিছাৰে তিনিখন আনুষ্ঠানিক টেষ্টত ১২টা উইকেট আৰু চাৰিখন অনানুষ্ঠানিক টেষ্টত ৩২টা উইকেট দখল কৰিছিল। 

খেলুৱৈ জীৱনত মুঠ ছখন টেষ্ট খেলত নিছাৰে ৪৮.৪ ষ্ট্ৰাইক ৰে'টসহ ২৫টা উইকেট লাভ কৰিছিল। ৯৩ খন প্ৰথম শ্ৰেণীৰ ক্ৰিকেট খেলত তেওঁ ৩৮.০ ষ্ট্ৰাইক ৰে'টেৰে ৩৯৬টা উইকেট লাভ কৰিছিল।
 
১৯৩৬ চনত ইংলেণ্ডৰ বিৰুদ্ধে অ'ভেলত মহম্মদ নিছাৰে অন্তিমখন টেষ্ট খেলে। খেলখনত তেওঁ এটা ইনিংছত পাঁচটা উইকেটসহ মুঠ ছটা উইকেট লাভ কৰিছিল।

## ঐতিহ্য
প্ৰতিবছৰে ছেপ্টেম্বৰ মাহত ভাৰতৰ ৰঞ্জী ট্ৰফীৰ বিজয়ী আৰু পাকিস্তানৰ কাইদ-ই-আজম ট্ৰফীৰ বিজয়ীৰ মাজত "মহম্মদ নিছাৰ ট্ৰফী" অনুষ্ঠিত কৰা হয়।

## তথ্য সংগ্ৰহ

## বাহ্যিক সংযোগ
*ৱিজ্‌ডেন এলমানাক্‌
*ক্ৰিকেট নেটৱৰ্ক
*ক্ৰিকেট আৰ্কাইভ

শ্ৰেণী:ভাৰতীয় ক্ৰিকেটাৰ
শ্ৰেণী:পাকিস্তানৰ ব্যক্তি
শ্ৰেণী:পাকিস্তানী‌ ক্ৰিকেটাৰ
অসম সাহিত্য সভাৰ ডিব্ৰুগড় অধিৱেশন (২০০১)

অসম সাহিত্য সভাৰ ৬৬তম অধিৱেশন ২০০১ চনত হোমেন বৰগোহাঞিৰ সভাপতিত্বত ডিব্ৰুগড় চহৰত অনুষ্ঠিত হৈছিল। মূল মণ্ডপৰ নামকৰণ পদ্মনাথ গোহাঞিবৰুৱাৰ নামেৰে *সাহিত্য কাণ্ডাৰী মণ্ডপ* আৰু মূল তোৰণখনৰ নাম *ৰূপকোঁৱৰ তোৰণ* ৰখা হৈছিল। সাহিত্য সভাৰ আনুষ্ঠানিক সভাৰ বাহিৰেও অধিৱেশনস্থলীত গ্ৰন্থ উৎসৱ মেলা, বিজ্ঞান আৰু শিল্প মেলা, আৰু বাণিজ্য মেলাও অনুষ্ঠিত কৰা হয়। পাঁচ দিনীয়া অধিবেশনখনৰ প্ৰথম দিনা বিশিষ্ট অতিথি হিচাপে আছিল ইউনিভাৰ্ছিটি অফ ছুইডেন, ষ্টকহ'মৰ নোবেল বঁটা বিজয়ী Indologist ডব্লিউ এল স্মিথ।

## অধিৱেশন থলী
২০০১ চনৰ অসম সাহিত্য সভাৰ ডিব্ৰুগড় অধিৱেশনথলীয়ে প্ৰায় ২০০ একৰ মাটি আগুৰি আছিল। ইয়াৰ নাম দিয়া হৈছিল সাহিত্যৰথী ক্ষেত্ৰ। মূল মণ্ডপৰ নামকৰণ পদ্মনাথ গোহাঞিবৰুৱাৰ নামেৰে *সাহিত্য কাণ্ডাৰী মণ্ডপ* ৰখা হৈছিল। ইয়াত প্ৰায় ৫০,০০০ জন লোক বহিব পৰাৰ ব্যৱস্থা কৰা হৈছিল। আনহাতে, সাহিত্যক্ষেত্ৰলৈ যোৱা মূল তোৰণখনৰ নাম *ৰূপকোঁৱৰ তোৰণ* ৰখা হৈছিল। মণ্ডপটোৰ লগতে এখন গ্ৰন্থমেলাৰো আয়োজন কৰা হৈছিল। গ্ৰন্থমেলা আয়োজন কৰা মণ্ডপটোৰ নাম মফিজুদ্দিন আহমদ হাজৰিকাৰ নামেৰে *জননমালিনী ক্ষেত্ৰ* ৰখা হৈছিল।

## কাৰ্যসূচী
পাঁচ দিনৰ কাৰ্য্যসূচীৰে ডিব্ৰুগড় অধিবেশনৰ আৰম্ভণি হৈছিল। এই অধিবেশনত অভ্যৰ্থনা সমিতিয়ে প্ৰতি দিনাই সন্ধিয়া সাংস্কৃতিক সন্ধিয়াৰ অয়োজন কৰিছিল। এই সাংস্কৃতিক সন্ধিয়াত মূলতঃ শাস্ত্ৰীয় সংগীত, নৃত্য আৰু নাটকত গুৰুত্ব দিয়া হৈছিল।

### প্ৰথম দিনা
অধিবেশন উদ্বোধন কৰে অৰুণাচল প্ৰদেশৰ অসমীয়া সাহিত্যিক লুম্মেৰ দাইয়ে। অধিবেশনৰ প্ৰথম দিনা বিশিষ্ট অতিথি হিচাপে আছিল ইউনিভাৰ্ছিটি অফ ছুইডেন, ষ্টকহ'মৰ Indologist ডব্লিউ এল স্মিথ।

### দ্বিতীয় দিনা
অসম সাহিত্য সভাৰ প্ৰাক্তন সভাপতি চন্দ্ৰপ্ৰসাদ শ‍ইকীয়াই পতাকা উত্তোলন কৰে। ইয়াৰ পিছতেই স্মৃতি তৰ্পণ কাৰ্যসূচী শুভাৰম্ভ কৰা হয়। ইয়াৰ পিছত অধিবেশনৰ গ্ৰন্থ উৎসৱ মেলা আৰু প্ৰদৰ্শনী মণ্ডপ উদ্বোধন কৰা হয়। ইয়াৰ পিছতে স্মৰণিকা উন্মোচন কৰা হয়। সেই সময়ৰ অসমৰ ৰাজ্যপাল লে. জেনেৰেল (অৱসৰপ্ৰাপ্ত) এছ কে সিনহা ভাষণেৰে সভাৰ অৰম্ভণি হয়। সেইদিনা বিশিষ্ট অতিথি হিচাপে আছিল দিল্লী বিশ্ববিদ্যালয়ৰ অধ্যাপক শিশিৰ কুমাৰ দাস। সেই দিনা সন্ধিয়া সাংস্কৃতিক সন্ধিয়াৰ উদ্বোধন কৰা হয়।  

### তৃতীয় দিনা
তৃতীয় দিনা সাংস্কৃতিক শোভাযাত্ৰা অনুষ্ঠিত হয়। এই শোভাযাত্ৰাত বিভিন্ন সম্প্ৰদায়ৰ লোকে নৃত্য-গীত আদি প্ৰদৰ্শন কৰে। অসমৰ সেই সময়ৰ মুখ্যমন্ত্ৰী প্ৰফুল্ল কুমাৰ মহন্তৰ ভাষণেৰে তৃতীয় দিনাৰ সভাৰ আৰম্ভ কৰা হয়। বিভিন্ন ভাষাৰ সংগঠন সমূহৰ সভাপতিসকল আৰু পূব ভাৰতৰ সাহিত্যিকসকলৰ মাজত আলোচনা অনুষ্ঠিত হৈছিল।

### বিশেষ সন্মিলন
অসম সাহিত্য সভাৰ বিভিন্ন বঁটাসমূহ প্ৰদান কৰিবৰ বাবে এই অধিবেশনত এক বিশেষ সমাৰোহৰ আয়োজন কৰা হৈছিল। এই সমাৰোহৰ বিশিষ্ট অতিথি ৰূপে আছিল সাহিত্যিক ৰোহিনী কুমাৰ কাকতি।

### অন্যান্য সন্মিলন
অধিবেশন অন্যান্য সন্মিলনৰ উপৰিওবিশেষ বুৰঞ্জী সন্মিলন, সাক্ষৰতা, আলোচনাচক্ৰ, কবি সন্মিলন, সাংস্কৃতিক অনুষ্ঠান অনুষ্ঠিত কৰা হয়।

## অভ্যৰ্থনা সমিতি
অসম সাহিত্য সভাৰ প্ৰাক্তন সভাপতি নগেন শইকীয়াক মুখ্য উপদেষ্টাৰূপে, টংকেশ্বৰ বৰাক সভাপতি ৰূপে লৈ ডিব্ৰুগড় অধিবেশনৰ অভ্যৰ্থনা সমিতি গঠন কৰা হৈছিল। অসমৰ মুখ্যমন্ত্ৰী প্ৰফুল্ল কুমাৰ মহন্ত এই সমিতিৰ মুখ্য পৃষ্ঠপোষক আছিল।

## তথ্য সংগ্ৰহ

## বাহ্যিক সংযোগ
* অসম সাহিত্য সভাৰ ডিব্ৰুগড় অধিৱেশন (২০০১)ৰ ৱেবছাইট 

শ্ৰেণী:অসম সাহিত্য সভাৰ অধিৱেশন
অসম সাহিত্য সভাৰ দেৰগাঁও অধিৱেশন (২০১১)

অসম সাহিত্য সভাৰ ৭১-তম অধিৱেশন গোলাঘাট জিলাৰ দেৰগাঁৱত ২০১১ চনৰ ১ ফেব্ৰুৱাৰীৰ পৰা অনুষ্ঠিত হয়। অস্থায়ী ভাৱে নিৰ্মিত হেমচন্দ্ৰ বৰুৱা ক্ষেত্ৰত এই অধিৱেশন অনুষ্ঠিত হয়। ৰংবং তেৰাঙৰ সভাপতিত্বত এই অধিৱেশন অনুষ্ঠিত 
 হৈছিল। সাহিত্য সভাৰ আনুষ্ঠানিক সভাৰ বাহিৰেও অধিৱেশন স্থলীত গ্ৰন্থ উৎসৱ মেলা, বিজ্ঞান আৰু শিল্প মেল আৰু বাণিজ্য মেলাও অনুষ্ঠিত কৰা হয়।

## অধিৱেশনথলী
দেৰগাঁও অধিৱেশনৰ সাধাৰণ সম্পাদক, ড° পৰাগ ঠাকুৰৰ মতে ৪৫,০০০ বৰ্গ ফুটৰ মূল মণ্ডপ *হেমচন্দ্ৰ বৰুৱা ক্ষেত্ৰ*টো ৰাজাবাহৰত নিৰ্মাণ কৰা হৈছিল। ইয়াৰ লগতে ২,০০০ জন লোকে একেলগে বহি খাব পৰাকৈ এটা ভোজনালয়ৰো নিৰ্মাণ কৰা হৈছিল। সৰ্বমুঠ ১৮৫ খন গ্ৰন্থৰ বিপনীৰ লগতে ২০০ খন প্ৰদৰ্শনী আৰু বাণিজ্যিক মেলাৰ বিপনী ইয়াত স্থাপন কৰা হৈছিল।

## কাৰ্য্যসূচী
### ১ ফেব্ৰুৱাৰী, ২০১১
অসম সাহিত্য সভাৰ উপ-সভাপতি কনক চন্দ্ৰ শৰ্মাই বৃক্ষৰোপন কৰে। ইয়াৰ পিছতেই স্মৃতি তৰ্পন কাৰ্যসূচী শুভাৰম্ভ কৰে গোলাঘাট জিলাৰ উপায়ুক্ত এন এম হুচেইনে। শিল্প আৰু বিজ্ঞান মেলাৰ দ্বাৰ মুকলি কৰে দেৰগাঁৱৰ বিধায়িকা সুশীলা হাজৰিকাই। গ্ৰন্থমেলাৰ উদ্বোধন কৰে অসম সাহিত্য সভাৰ আন এজন সভাপতি ইমৰান শ্বাহে। কাশীনাথ হাজৰিকাই বাণিজ্য মেলা উদ্বোধন কৰে। ৭৫ খন বিপনীৰ এখন বিজ্ঞান প্ৰদৰ্শনীৰো আয়োজন কৰা হৈছিল। অধিৱেশনৰ প্ৰথম দিনাই সাহিত্য সভাৰ বিভিন্ন শাখা, যেনে দেৰগাঁও, গোলাঘাট, যোৰহাট আৰু শিৱসাগৰ শাখাই প্ৰায় ৫০ খন মান কিতাপ উন্মোচন কৰে। সভাপতি ৰংবং তেৰাঙে অসম সাহিত্য সভাৰ স্মৰণিকা ‘দিচৈ দৰীয়া’। সন্মিলনৰ অভ্যৰ্থনা সমিতিয়ে প্ৰায় ১৪ খন কিতাপ আৰু সাহিত্য সভাই কেইবাখনো কিতাপ প্ৰকাশৰ দিহা কৰে। সেইদিনা অসম সাহিত্য সভাৰ সভাপতি ৰংবং তেৰাঙৰ সভাপতিত্বত ‘চিৰ চেনেহী মোৰ ভাষা জননী’ নামৰ অনুষ্ঠানটো অনুষ্ঠিত হয়। সেইদিনা সন্ধিয়া "অ' মোৰ আপোনাৰ দেশ"ৰ শতবাৰ্ষিকী উপলক্ষে আৰু গণেশ পেগু আৰু কামিনী নাৰ্জিৰীৰ স্মৃতিত সাংস্কৃতিক সন্ধিয়াৰ আয়োজন কৰা হয়।

### ২ ফেব্ৰুৱাৰী, ২০১১
অধিৱেশনৰ দ্বিতীয় দিনা অৰ্থাৎ ২ ফেব্ৰুৱাৰী, ২০১১ তাৰিখে পুৱা অসম সাহিত্য সভাৰ সভাপতি ৰংবং তেৰাঙে পতাকা উত্তোলন কৰে। ইয়াৰ লগতে আন সত্তৰ খন পতাকাও উত্তোলন কৰা হয়। স্মৃতি তৰ্পন কাৰ্যসূচী শুভাৰম্ভ কৰে ড° কৃষ্ণ কুমাৰ মিশ্ৰই। ড° নৰেন কলিতাই নামঘৰটো উদ্বোধন কৰে।  য়েছে দৰজে ঠংছিয়ে *ৰামধেনু* নামৰ অনুষ্ঠানটো মুকলি কৰে। এই অনুষ্ঠানটোত উপস্থিত আছিল মণিকুন্তল ভট্টাচাৰ্য্য। আন এটা অনুষ্ঠান *আকাশ* উদ্বোধন কৰে ড° ৰীতা চৌধুৰীয়ে আৰু অনুৰাধা শৰ্মা পূজাৰীয়ে আঁত ধৰে। সেইদিনা সন্ধিয়া দৰ্শন সন্মিলন আৰু ৰেকিবুদ্দিন আহমেদ, উপেন কাকতিৰ আৰু অমৰ শৰ্মাৰ স্মৃতিত সাংস্কৃতিক সন্ধিয়াৰ আয়োজন কৰা হয়। যতীন গোস্বামীয়ে এই অনুষ্ঠানৰ উদ্বোধন কৰে।

### ৩ ফেব্ৰুৱাৰী, ২০১১
অধিৱেশনৰ তৃতীয় দিনা অসম সাহিত্য সভাৰ সভাপতি ৰংবং তেৰাঙক লৈ সাংস্কৃতিক শোভাযাত্ৰা আৰম্ভ কৰা হয়। সেইদিনা আবেলি ৰংবং তেৰাঙৰ সভাপতিত্বত সভা অনুষ্ঠিত হয়। সেই সভা উদ্বোধন কৰিছিল ৰতন সিঙে আৰু বিশিষ্ট অতিথি আছিল আলোক ৰঞ্জন দাসগুপ্তা। আমন্ত্ৰিত অতিথি আছিল সতীশ কালেস্কাৰ আৰু পি জাকাৰিয়া। ইয়াৰ উপৰি ৰাজেন পাম আৰু মোহন ভাইৰাৰ স্মৃতিত সাংস্কৃতিক সন্ধিয়া অনুষ্ঠিত হৈছিল।

## তথ্য সংগ্ৰহ

## বাহ্যিক সংযোগ
* Asom Sahitya Sabha begins today 
* 71st Asom Sahitya Sabha meet begins
* Dergaon Sahitya Sabha session begins
* Dergaon Sahitya Sabha formally invites 2011 Sabha session

শ্ৰেণী:অসম সাহিত্য সভাৰ অধিৱেশন
ৰণাংগন

**ৰণাংগন** () হৈছে ২০১৩ চনৰ ১৯ এপ্ৰিলত মুক্তি প্ৰাপ্ত এখন অসমীয়া চলচ্চিত্ৰ। ডি জে ফিল্মছৰ বেনাৰত নিৰ্মিত এই চলচ্চিত্ৰখন প্ৰযোজনা কৰিছে মৃণাল দাসে আৰু পৰিচালনা কৰিছে প্ৰণৱ জ্যোতি ভৰালীয়ে। ইয়াত অভিনয় কৰিছে ৰবি শৰ্মা, পল্লৱী মেধি, হিৰণ্য ডেকা, ব্ৰজেন বৰা, প্ৰতুল ডেকা আদিয়ে। চলচিত্ৰখনৰ চিত্ৰনাট্য প্ৰস্তুত কৰিছে ডাঃ নয়ন জ্যোতি তালুকদাৰে আৰু সংগীত দিছে নিপন চুতীয়াই। ইয়াত প্ৰস্তুতি পৰাশৰে এটা গীতত অতিথি শিল্পীৰ হিচাপে অভিনয় কৰিছে।

## কাহিনী সাৰাংশ

## অভিনয়ত
* ৰবি শৰ্মা
* পল্লৱী মেধি
* হিৰণ্য ডেকা 
*  ব্ৰজেন বৰা
* প্ৰতুল ডেকা 
* প্ৰস্তুতি পৰাশৰ (অতিথি শিল্পী) 
* ধনস্মিতা (শিশুশিল্পী)

## কলা-কুশলী
*পৰিচালক -	প্ৰণৱ জ্যোতি ভৰালী
*প্ৰযোজক - মৃণাল দাস
*চিত্ৰনাট্য - ডাঃ নয়ন জ্যোতি তালুকদাৰ
*কাহিনী - ৰবি শৰ্মা
*সংগীত পৰিচালক - নিপন চুতীয়া
*চিত্ৰগ্ৰহণকাৰী - বেদদ্যুতি দত্ত
*কৰিঅ'গ্ৰাফ - উদয় শংকৰ, পংকজ ইংতি, হেমেন শৰ্মা

## সংগীত
চলচ্চিত্ৰখনৰ সংগীত পৰিচালক নিপন চুতীয়া।

## তথ্য সংগ্ৰহ

## বাহ্যিক সংযোগ
*চলচ্চিত্ৰখনৰ প্ৰ'ম' ভিডিঅ' 
* voot.com-ত সম্পূৰ্ণ ৰণাংগন ছবিখন

শ্ৰেণী:২০১৩ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
এডেল

**এডেল ল’ৰি ব্লু এডকিন্স** () এগৰাকী ইংৰাজ গায়িকা, গীতিকাৰ আৰু বাদ্যযন্ত্ৰী। ১৯৮৮ চনৰ ৫ মে’ত উত্তৰ ইংলেণ্ডৰ টটেনহামত এডেলৰ জন্ম হয়। তেওঁৰ পিতৃ মাৰ্ক ইভান্স আৰু মাতৃ পেন্নী এডকিন্স। 
২০০৬ চনত এক বন্ধুৱে “মাইস্পেচ”ত এডেলৰ সংগীতৰ এক নমুনা প্ৰকাশ কৰি দিয়াত এক্সএল ৰেকৰ্ডিংছে এডেলৰ সৈতে এক চুক্তি স্বাক্ষৰ কৰে। ইয়াৰ পিছৰ বছৰত তেওঁ সমালোচকৰ পছন্দৰ ব্ৰিট বঁটা আৰু বিবিছিৰ “ছাউণ্ড অৱ ২০০৮” বঁটা লাভ কৰে। ১৯ বছৰ বয়সত ২০০৮ চনত তেওঁৰ প্ৰথম এলবাম “১৯”এ মুক্তি লাভ কৰে আৰু ই বহুলভাৱে সমাদৃত হয়। ২০০৮ চনত “ছেটাৰডে নাইট লাইভ”ৰ এটি খণ্ডত আবিৰ্ভাৱ হোৱাৰে পৰা আমেৰিকা যুক্তৰাষ্ট্ৰতো এডেলৰ সংগীতে ঊৰ্ধমুখী গতি লাভ কৰে। ২০০৯ চনৰ ৫১তম গ্ৰেমী বঁটা প্ৰদান অনুষ্ঠানত এডেলে শ্ৰেষ্ঠ নতুন শিল্পী আৰু শ্ৰেষ্ঠ পপ গায়কীৰ গ্ৰেমী বঁটা লাভ কৰে।

২০১১ চনৰ প্ৰথমভাগত ২১ বছৰীয়া এডেলে তেওঁৰ দ্বিতীয় এলবাম “২১” মুকলি কৰে।. ই আগৰ এলবাম টোতকৈও ব্যৱসায়িক ভাৱে সফল হয় আৰু সমালোচকৰ প্ৰশংসা লাভ কৰে। ইয়াৰবাবে এডেলে ২০১২ চনৰ ৫৪তম গ্ৰেমী বঁটা প্ৰদানত বছৰটোৰ এলবাম আদিকে ধৰি ৬টা শাখাত বঁটা লাভ কৰে। ইয়াৰ দ্বাৰা তেওঁ এটা ৰাতিত সৰ্বাধিক সংখ্যক গ্ৰেমীবঁটা লাভ কৰা মহিলাৰ বিয়ন্সেৰ অভিলেখ স্পৰ্শ কৰে।

এই এলবামটিয়ে এডেললৈ ব্ৰিট বঁটা, আমেৰিকান মিউজিক বঁটা আদিকেধৰি অসংখ্য বঁটা-বাহন কঢ়িয়াই আনে। আমেৰিকাত ই ১৯৮৫ চনৰ পিছৰে পৰা আটাইতকৈ বেছি সময় ধৰি শীৰ্ষস্থান দখল কৰা এলবাম হিচাপে পৰিগণিত হয়। আইএফপিআইৰ মতে বিশ্বজুৰি এই এলবামটিৰ প্ৰায় ২৬ মিলিয়ন বিক্ৰী হয়।

*২১*ৰ সফলতাই গীণিজ বিশ্ব ৰেকৰ্ডৰ বহুকেইটা অভিলেখত এডেলৰ নাম খোদিত কৰে। য়ুকেত এটা এলবামৰ ৩ মিলিয়নতকৈও অধিক বিক্ৰী হোৱা এডেলেই প্ৰথম শিল্পী। “21”এলবামৰ ৰ’লিং ইন দ্য দীপ, চামৱান লাইক য়ু আৰু ছেট ফায়াৰ টু দ্য ৰেইনে বিলব’ৰ্ড হট ১০০ৰ প্ৰথম স্থান দখল কৰাৰ পিছত এডেল ইতিহাসৰ প্ৰথম শিল্পী হয় যাৰ এলবামটিয়েও বিলব’ৰ্ড২০০ৰ প্ৰথম স্থান দখল কৰিছে আৰু ইয়াৰ তিনিটি গীতে বিলব’ৰ্ড হট ১০০ৰ প্ৰথম স্থান দখল কৰিছে।
বিলব’ৰ্ড হট ১০০ত একেসময়তে তিনিটা গীতে প্ৰথম দহটাৰ ভিতৰত স্থান লাভ কৰা আৰু বিলব’ৰ্ড ২০০ত একেসময়তে দুটা এলবামে প্ৰথম দহটাৰ ভিতৰত স্থান লাভ কৰা এডেলেই প্ৰথম মহিলা শিল্পী। “২১”এই কোনো মহিলা শিল্পীৰ দ্বাৰা য়ুএছ আৰু য়ুকেৰ তালিকা সমূহত আটাইতকৈ বেছি সময় ধৰি শীৰ্ষ স্থান দখল কৰি থকা এলবাম। ২০১১ আৰু ২০১২ত বিলব’ৰ্ড আলোচনীয়ে এডেলক বছৰটোৰ শিল্পী আখ্যা দিয়ে। ২০১২ত “ভিএচওৱান”ৰ সংগীত জগতৰ ১০০ গৰাকী শ্ৰেষ্ঠ মহিলাৰ ভিতৰত পঞ্চমস্থান লাভ কৰে। . আৰু টাইম আলোচনীয়ে তেওঁক পৃথিৱীৰ আটাইতকৈ প্ৰভাৱশালী ব্যক্তি সমূহৰ তালিকাত স্থান দিয়ে। ২০১৩ চনত জেমছ বণ্ড শৃংখলাৰ ত্ৰয়োবিংশতিতম ছবি “স্কাইফল”ৰ “স্কাইফল” গীতটিৰ বাবে তেওঁ শ্ৰেষ্ঠ সংগীতৰ অস্কাৰ বঁটা আৰু গোল্ডেন গ্লোব বঁটা লাভ কৰে।
বিভিন্ন দান-বৰঙনিমূলক সংস্থাৰলগত ওতপ্ৰোত ভাৱে জড়িত এডেলে ১৯ অক্টোবৰ,২০১২ত সংগী ছাইমন কনেকিৰ লগত এক সন্তানৰ মাতৃ হয়। 

## সংগীতসূচী
* *১৯* (২০০৮)
* *২১* (২০১১)

## ভ্ৰমণসূচী
* এন ইভনিং উইথ এডেল (২০০৮–০৯)
* এডেল লাইভ (২০১১)

## চলচ্চিত্ৰপঞ্জী

## তথ্য সংগ্ৰহ

## বাহ্যিক সংযোগ

* 
* 
* 
* 

শ্ৰেণী:বৃটিছ কণ্ঠশিল্পী
শ্ৰেণী:যুক্তৰাজ্যৰ ব্যক্তি
শ্ৰেণী:একাডেমী বঁটা বিজয়ী